Sara Gandara: “Bat-batean kazetaritzarekiko xarma galdu nuen, eta alde batera uztea erabaki nuen” | ahotsaskea\n← Reyes Prados: “Se ha derrochado muchísimo dinero en televisión”\nEnplegu duinen eta eskubide sozialen alde →\nSara Gandarak (Lezama, 1981) hasieran ez zuen oso argi kazetaritza bere etorkizuna izango ote zenik. Hala ere kazetaritza ikasketak burutu zituen EHUn, eta 2004.urtean lizentziatu zen. Kazetaritzaren mundutik urte batzuk aldenduta igaro ondoren, interesa berreskuratu eta bueltatzea erabaki zuen. Asteburuetan Eguraldiko aurkezle gisa egiten du lan, eta, denbora gutxi barru, umorezko saio berri bat aurkeztuko du Oscar Terolekin batera.\nEiTBko Bilboko egoitzan geratu gara elkarrizketa egiteko. Sarreran dagoen zaindariarekin bost minutu luze hitz egiten egon ostean, eskailerak jaisten ikusi dut Sara Gandara. Dotore jantzita dator, makilatuta eta ilea motots batekin jasoa, gaur ere eguraldiko saioa aurkeztu behar baitu. Asteburua dela nabaria da erredakzioko mahaietan, erdia baino gehiago hutsik baitaude. Eskailerak igo eta gela batean sartu gara elkarrizketa patxadaz egiteko. Agurtu aurretik EiTBren egoitza erakutsi dit, eta Teleberri albistegiak nola egiten diren ikusteko aukera izan dut, bertan zuzenekoa egin behar izan duela aprobetxatuz.\nZerk bultzatu zintuen kazetaritza ikasketak egitera? Selektibitateko proba oso txarto egin nuenez, batxilergoko batez besteko nota asko jaitsi zitzaidan. Aukera askorik ez nituen, eta, gainera, ez zitzaidan bereiziki ezer gustatzen. Baina kazetaritza ikasteko nota soberan nuenez, eta publizitatearekin amodiozko istorio baten antzekoa nuenez, bertan sartzea erabaki nuen. Kazetaritzako ikasketekin hasi, eta gero publizitatera aldatzea zen nire hasierako ideia, baina kazetaritzako aurreneko bi urteak egin ostean, gustatu egin zitzaidan eta aldaketarik ez egitea erabaki nuen.\nNolakoak izan ziren zure hastapenak? Oso gogorrak (barre). 2004an lizentziatu nintzen, eta jarraian EiTBko kirol erredakzioan praktikak egin nituen. Hasieran kontratu laburrak egin zizkidaten; gabonetan, aste santuan edo norbaiten oporretan lan egiteko. Leku askotan egin nuen lan; Deia egunkarian, produkzio-etxe batean, Hamaika Telebistan… Horrela bi urtez aritu nintzen, baina bat-batean kazetaritzarekiko xarma hori erabat galdu nuen, eta alde batera uztea erabaki nuen. Ezin nuen horrela jarraitu, bi aste lanean eta hiru hilabete dei baten zain, lan finko bat behar nuen, hilabete bukaeran kobratu ahal izateko.\nHiru urte kazetaritzatik aldenduta igaro ostean, kazetaritzarekiko interesa piztu zitzaidan berriro, eta Jose Ituarterekin hitz egin nuen lan-poltsan berriro sartzeko prest nengoela esanez.\nHamaika Telebistaren hastapenetan ‘Bat eta bat’ gaueko magazinea aurkezten zenuen. Zein oroitzapen dituzu? Egia esan, oso oroitzapen onak ditut. Hamaika Telebistan kameraren aurrean lan egitera ikasi nuen, ordura arte kameraren atzean egon nintzelako erredaktore lanak egiten. Urtebetez esperientzia hori probatzen egon nintzen, eta, momentu askotan, inprobisatu behar genuen ez genekielako zer zetorren.\nOrain arte egon ez den beste telebista eredu bat da Hamaika Telebista. Niretzako bai, Hamaika Telebistan bitarteko gutxirekin asko egiten delako. Ez dut esan nahi EiTBn dena oso erraza denik, eta bakarrik nire burua kamera aurrean jarri eta hitz egiten dudanik. Azken finean, lan bakoitzak bere zailtasunak ditu, baina, bereziki Hamaika Telebistan lan egitea, oso onuragarria izan zen niretzako.\nKiroletan lan egitea zure betiko ametsa izan da. Hala da, bai. Mutilekiko oso gertukoa izan naiz betidanik. Eskolan zortzi lagun ginen, horietatik sei mutilak ziren eta atsedenaldietan futbolera jokatzen genuen, egunero. Eskolan ere, areto futbolera jokatzen ikasi nuen, eta horretan aritu izan naiz urte askotan zehar.\nNola ikusten duzu genero berdintasunaren kontua? Gero eta emakume gehiago gaude lanean. Nire ustez, gizonezkoak betidanik aritu diren eremu itxi bat izan da, baina duela urte batzuetatik ona, egoera hori aldatuz joan dela uste dut. Bederatzi urte daramatzat honetan lan egiten, eta beti ezagutu ditut neskak kirol erredakzioetan. Gainera, futboleko mundialean Sara Carbonerorekin egon zen boom-az geroztik, telebistetan emakume gehiago sartu dituztela iruditzen zait. Ez dakit irudi aldetik edo zergatik egiten duten, baina egia esan, uste dut momentu hauetan ez dagoela alde handirik neska eta mutilen artean. Azken finean, lana, lana da, eta berdin dio neska batek edo mutil batek kontatzen duen.\nKirola praktikatzerakoan aldiz, oraindik alde handia dagoela uste dut. Bururatzen zaidan adibiderik argiena emakumezkoen Athletic taldea da. Neska hauek euren aste bukaerak sakrifikatu dituzte partiduak jokatzeko, ezeren truke. Azkenaldi honetan zer edo zer ordaintzen diete, baina mutilei ordaintzen dietenarekin konparatuz, oso gutxi da. Kirol batzuetan alde hori nabariagoa da beste batzuetan baino; nire ustez, golfean edo tenisean dagoen aldea ez da hain handia. Hala ere, egoera hori noizbait aldatzea gustatuko litzaidake, berdintasuna edozeren gainetik egon beharko lukeelako.\nKiroletik eguraldira. Nola proposatu zizuten eguraldia aurkeztea? Kiroletako nire ibilbidea amaitzear zegoenean, pasiloen artean Urko Aristirekin izan nuen elkarrizketa batek telebistan jarraitzeko aukera eman zidan. Eguraldiko aurkezle berria izatea proposatu zidanean baietz esan nion, asko pentsatu gabe.\nNolakoa izan zen aldaketa? Oso bortitza. Kirolen inguruan hitz egitera ohituta nengoen, azken finean gehien dakidan gaia delako. Ez nuen probak egiteko denbora askorik izan, udan arraunetako programa aurkezten egon nintzelako. Neure burua oso estu ikusi nuen hasieran, gorputzaren keinuak kontrolatzea kostatu zitzaidan.\nEguraldiko hizkuntza menperatzea kostatu zitzaizun? Bai. Terminologia nahiko zaila da, baina pixkanaka menperatzen joan naiz, eta, meteorologoa gertu daukagunez, zalantzaren bat izatekotan gerturatu eta galdetu egiten diot. Nik bi hizkuntzetan aurkezten dut, eta momentuan hizkuntza batetik bestera aldatzea oso zaila da. Askotan, hitzak asmatu eta grabazioa errepikatu beharra dugu.\n[Elkarrizketaren erdian, ordua begiratu du eta Teleberri-ko albistegietan zuzenekoa egiteko geldiunea egin dugu. Esan behar duenari azken errepasoak eman ondoren, platoan sartu gara eta mikrofonoa ipini du. Minutu gutxi itxaroten egon ostean, aurkezleak hitza eman dio, eta eguraldiko iragarpenaren berri eman du. Ondoren, elkarrizketari ekin diogu berriro ere]\nIkusleak eguraldiaren parte dira. Ikusleak programako parte oso inportantea dira, eta, hor feedback moduko bat dago. Argazkiak bidaltzen dituzten ohiko ikusleak daude, ez dutenak inoiz kale egiten eta lana errazten digutenak, esate baterako; Lorentxo Portularrume, Ramon Beitia edota Juan Lameirinhas. Gu ezin gara leku guztietan egon, eta ikusleek bidaltzen dizkiguten irudi guztiak asko eskertzekoak dira.\nEguraldiaren mapa berriak polemika handia sortu du… Aldatu al dute eguraldiko mapa? (barre). Horren inguruan ez daukat askorik esateko, azkenean nik nire iritzia daukat, eta nirea izatea nahiko nuke, baina nik uste dut ‘mapa’ berarena ez dela hainbesterako kontua, atzetik kutsu politiko handia dagoelako. Nik ez dut politikaz hitz egingo, alde batetik, ez daukadalako ideiarik, eta bestetik, ez zaidalako interesatzen. Azkenean gu gara maparen aurrean gaudenak, eta kritika guztiak jaso behar ditugunak aurpegia emateagatik. Nire ustez, mapa ez da askorik aldatu, baina norberak bere iritzia dauka eta iritzi guztiak oso errespetagarriak dira .\nOscar Terolekin batera ETB2ko programa berri bat aurkeztuko duzu: Ya queda menos. Zertan datza? Programaren asmoa gaurkotasuna duten albisteak eta umorea uztartzea da. Niretzako, erregistro aldaketa berri bat izango da, orain arte albistegiak eskatzen duen zuzentasuna jarraitzen egon naizelako, eta laster estreinatuko dugun programa honek umorezko informatibo baten antza izango duelako.\nEgungo krisiarekin, zaila da kazetaritzan lekua topatzea? Hemendik kanpo euri asko egiten ari du. Kazetaritzan oso zaila da jardutea, eta askoz zailagoa enpresa pribatu batean. Nire kasuan, DEIAn bi urte eman nituen, baldintza eskasetan lan egiten eta egun batetik bestera kaleratu ninduten. Produkzio-etxean ere, bi urte bertan eman ostean, programa kendu eta kanporatu ninduten. Telebistan ere zerbait aldatzen dagoela nabaria da, egun batetik bestera lankideak ikusteari uzten diezulako, eta audientzia txarra egitekotan, akabo. Kazetaritza gaizki ordainduta dagoela uste dut.\nZure ustez nolako eragina izan dute sare sozialek kazetaritzan? Sare sozialetan gauza ugari esaten dira, eta albiste bat ezagutzeko erraztasun handia ematen dutela uste dut, nahiz eta albiste hori egia ala gezurra izan daitekeen. Twitterren esaterako, kazetari serioak daude informazio zehatzak jartzen dituztenak; beraz, uste dut sare sozialek informazioa eskuratzea asko errazten dutela.\nHala ere idatzizko hedabideak kaltetzen dituzte… Egia da hor eztabaida luzea eta sakona dagoela, baina interneten argitaratzen diren albiste horiek norbaitek idatzi behar ditu. Interneten dauden edukiak eskuragarriagoak dira, eta zehaztasun handiagoarekin bilatzeko aukera dago, denbora askorik galdu gabe. Aldaketa, kazetaritzako alor guztietan ematen ari da, ez bakarrik prentsa idatzian, eta aldaketa horretara denok egokitu behar gara.\n1981, Lezama. Kazetaritzan lizentziatua. Bekadun hasi zen ETBko Kiroletako erredakzioan, eta ordezkapenak egiten lan egin zuen 2005. urtera arte. Kazetaritzarekiko xarma galdu zuenean, aldentzea erabaki zuen, baina hiru urteren buruan, berriro ekin zion kazetaritzan lan egiteari. Idatzizko prentsan hasi zen, kiroletako erredakzioan ordezkapenak egiten zituen bitartean. Produkzio-etxe batean lanaldi-erdiak bete zituen (Nickdutnik), itzulpen lanak ere egin zituen (Mara-Mara eta Abenturaroa) eta Hamaika Telebistan ere aritu zen. 2011tik 2012ra bitartean, kiroletako tartea aurkeztu zuen Gaur Egun-en, eta ‘Zu Kirolari’ saioa baita ere. 2012ko udan ‘San Miguel’ Ligako emankizunetan aritu zen lanean. Kiroletan bukatzear zegoela, Urko Aristirekin izan zuen elkarrizketa batek telebistan jarraitzeko aukera eman zion. Laster, ETB-2n umorezko programa berri bat aurkezten ikusteko aukera izango dugu, Oscar Terolekin batera. Denetarako prest dagoen kazetaria da Sara Gandara, eta, etorkizunean, irratia probatzeari ez lioke uko egingo, nahiz eta momentu hauetan telebistan gustura egon.\nPost hau Elkarrizketak atalean eta "Ya Queda Menos", arrauna, Deportes, eguraldia, Eitb, Elkarrizketa, Entrevista, kazetaria, kirolak, Objetivo Chimborazo, Remo, Sara Gandara, Televisión laburpen hitzekin publikatua izan da. Gogokoetara gehitzeko lotura iraunkorra.


Durangoko Azoka osorik DA! — Gaztezulo\nDurangoko Azoka osorik DA!\nDurangoko Azoka osorik DA! 54. edizioaren leloa “Osorik DA!” izango da, Azokako osagai guztiei erreferentzia eginez. Kartelaren egilea berriz, Oier Zuñiga iruindarra da eta bertan Azokaren ekosistema osoa irudikatzen du. https://www.gaztezulo.eus/albisteak/durangoko-azoka-osorik-da https://www.gaztezulo.eus/albisteak/durangoko-azoka-osorik-da/@@download/image/54DA kartela.jpeg\n54. edizioaren leloa “Osorik DA!” izango da, Azokako osagai guztiei erreferentzia eginez. Kartelaren egilea berriz, Oier Zuñiga iruindarra da eta bertan Azokaren ekosistema osoa irudikatzen du.\nAurtengo Durangoko Azoka abenduaren 5etik 8ra ospatuko da. Ohikoa denez, lehenengo egunean Ikasle Goiza ospatuko da eta bigarren egunean II. Sormen Bekaren irabazlea nor den jakinaraziko da.\nKartela ezagutaraztearekin batera Azokaren ildo nagusiak aurkeztu ziren atzo Durangoko Andra Mari elizpean. Esan bezala, “Osorik DA!” 54. edizio honetarako aukeratutako leloa. Oier Zuñigak ederto islatu du mezua aurtengo kartelean, bertan Azoka osatzen duten osagai ezberdinak azaltzen dira: sormena, salerosketa eta hartu-emana, besteak beste.\nHorrela, kartelak lau zati bereizten ditu Azokari erreferentzia eginez: burua (sormena), bularra (zabaldu-erakutsi) eta hankak (akzioa eta mugimendua). Ekosistema horretan ordea, dena lotuta dago, konektatuta, Azoka osorik baita, “osorik DA”. Beraz, abenduaren 5etik 8ra hurbildu, sortu, zabaldu, eman eta gozatu!


MODELA: gaztelania-euskara itzultzaile automatiko iraultzailea — TUlankide MONDRAGON\nMODELA: gaztelania-euskara itzultzaile automatiko iraultzailea\nEragile ezberdinek hartu dute parte proiektuak. ISEA eta Mondragon Linguak elkarlanean balioztatu eta merkaturatu dute proiektua. Eskura dago MODELA izenarekin.\nDagoeneko, euskararen eta gaztelaniaren arteko itzulpen automatikoko sistemarik onena denon eskura dago: MODELA (www.modela.eus). Azkenaldian boladan dagoen adimen artifizialeko teknikarik berritzaileenean oinarrituta garatu dute: Sare Neuronaletako Itzulpen Automatikoa (NMT, Neural Machine Translation). “Orain arte hizkuntza nagusien arteko itzulpen-sistemetan erabili den teknika aurreratu hori euskarazko testuekin ere aplikatzeko modua aurkitu dugu”, adierazi dute Itziar Cortesek eta Igor Ellakuriak, Elhuyarreko eta MondragonLinguako Itzulpengintzarako Teknologien eta MODELAren arduradunek.\nLau euskal zentro teknologikoren, Euskal Herriko Unibertsitatearen eta itzulpen enpresa baten arteko elkarlanaren emaitza da MODELA.\nItzulpen automatikoan aurrerapen garrantzitsuak egiten ari dira munduan, baina erronka teknologiko handia da oraindik ere. Bide horretan, euskarak lortu du mundu eleaniztunean tokia egitea, eta jauzi kualitatibo handia ekarri du MODELAk. Izan ere, orain arteko itzulpen automatikoko sistemetan, emaitzen kalitatea mugatzen zuten euskararen morfologia aberatsak eta bestelako ezaugarriek; aldiz, sare neuronaletan oinarritutako sistemetan, gainditu egin da muga hori, eta euskararen hizkuntza-teknologiak beste hizkuntzen pare jarri dira.\nSare neuronaletan oinarritutako itzultzaile automatikoek izugarrizko jariakortasuna eskaintzen dute, aurrez ezagutzen genituen sistemekin alderatuz. “Euskararen kasuan, inoiz ikusi ez diren kalitateko itzulpenak eskaintzen ditu MODELAk. Lehen aldiz, euskarazko itzultzaile automatiko baten erabilera praktikorako ateak ireki zaizkigu”, gehitu dute MODELAren arduradunek.\nEuskal Herriko enpresetan euskara zabaltzeko aukera\nLanguneren merkatu-ikerketaren arabera, EAEko itzulpen-merkatua (publikoak eta pribatuak barne hartzen dituena) 40 milioi euro ingurukoa izan zen 2017an, eta, guztira, 500 milioi hitz itzuli ziren. Beraz, eragin handia izango du teknologiaren eta profesionalen garapenean; esaterako, MODELAk itzultzaileen produktibitatea handitzeko aukera eman dezake. Hala ere, ez dator itzultzaile profesionalak ordezkatzera, euskarazko eduki gehiago sortzen laguntzera baizik.\n“Euskaraz bizi nahi duten pertsona eta erakundeetan ere eragin handia izango du; itzulpenen kalitateari esker, eguneroko komunikazioa (enpresen barne-komunikazioa, blogak, etab.) euskara hutsean bideratu ahal izango da”, diote Elhuyar eta MondragonLinguako arduradunek.\nAlegia, MODELAk lagunduko du erakundeetan euskararen idatzizko erabilera handitzen eta euskara normalizatzen, eta enpresek kalitateko tresna bat izango dute euskaraz komunikatzeko gai ez direnentzat. Modu horretara, erakunde barneko komunikazioa bermatuko da, bakoitzari bere hizkuntzan komunikatzeko aukera ematearekin batera.\nAipatutakoaz gain, euskarazko kalitate handiko itzultzaile automatiko hau lagungarri izango da hizkuntza-teknologien garapenerako eta aplikazio berriak sortzeko, hala nola laguntzaile birtualak, testuen analisia, etab. Aplikazio horiek eragin handia izango dute sektore hauetan, besteak beste: osasuna, administrazio publikoa, fabrikazio aurreratua eta ikus-entzunezkoak.\nElkarlanean garatu den proiektua\nMODELA itzultzailea Zientziako, Teknologiako eta Berrikuntzako Euskal Sareko zenbait agenteren arteko elkarlanari esker garatu da, eta Eusko Jaurlaritzak eta SPRIk ELKARTEK ikerketa-programaren bidez bideratutako laguntzari esker gauzatu da. Hizkuntza-teknologien ikerketa eta garapenean jarduten diren euskal erakunderik esanguratsuenak bildu ditu proiektuak. Gainera, partzuergoak ikerketatik merkaturatzeraino doan kate guztia bete du, agente-mota desberdinen partaidetzarekin.\nAlde batetik, itzulpen-teknologietan abangoardian dauden hiru erakundek (Vicomtech ikerketa-zentroak, Elhuyar Fundazioak eta UPV/EHUko Ixa taldeak) beren gain hartu dituzte proiektuaren garapen tekniko nagusiak, eta Ametzagaiña proiektuaren kudeaketa orokorraz arduratu da. Bestalde, ISEA arduratu da MondragonLingua eta Eleka Ingeniaritza Linguistikoarekin (Elhuyar Fundazioaren enpresa teknologikoa) elkarlanean proiektuaren emaitzak baliozkotzeaz eta merkaturatzeaz. Aipagarriak izan dira, halaber, Elhuyarrek, MondragonLinguak eta EiTBk itzultzaile automatikorako sistemak garatzeko ezinbestekoak diren datuak eta hizkuntza-edukiak biltzeko garaian egin dituzten ekarpenak. Azkenik, Elhuyarrek eta MondragonLinguak bat egin dute itzultzaile automatikoaren irismena handitzeko eta merkaturatzea bizkortzeko.\nInformazioa eta web-zerbitzua: www.modela.eus\n118 pertsonek egin dituzte Cambridge azterketak MondragonLinguan


El 60% de los establecimientos alaveses entienden el euskera\nARABAKO ESTABLEZIMENDUEN IA% 60K EUSKARA ULERTZEKO GAI DEN PERTSONA BAT DUTE GUTXIENEZ\nHome/actualidad/ARABAKO ESTABLEZIMENDUEN IA% 60K EUSKARA ULERTZEKO GAI DEN PERTSONA BAT DUTE GUTXIENEZ\nAENKOMER Arabako Merkataritza eta Zerbitzuetako Enpresaburuak, Arabako Foru Aldundiarekin lankidetzan, 330 elkarrizketa egin zizkien 2019ko azken hiruhilekoan merkataritza eta ostalaritza-establezimenduei eta beste zerbitzu batzuei, sektorearen diagnostikoa egiteko eta beren eguneroko jardunean euskara nola erabiltzen duten jakiteko.\nHorrela, emaitza garrantzitsuak lortu dira sektoreak gero eta zabalduagoa dagoen kontsumitzailearen profilera egokitzeko duen malgutasuna ezagutzeko, hala nola elkarrizketatutako establezimenduen %58,18k (192) gutxienez euskara ulertzeko gai den pertsona bat duela.\nKasuen %26,20an bermatzen da bezeroentzako euskarazko arreta; izan ere, beti dago hizkuntza dakien edo ulertzen duen norbait, eta kasuen %16,30ean euskaraz lan egiteko barne-taldeak sor litezke, lokal bereko hainbat pertsonak ulertzen baitute hizkuntza.\nTeknologia berrien atalaren barruan, %11,60k euskara erabiltzen du bere webgunean, eta %19,10ek sare sozialen bidez egiten du. Errotuluei eta kartelei dagokienez, negozioen % 45ek euskaraz dituzte.\nInkesta egin duten pertsonen% 42,10ek hizkuntzaren ezagutza hobetu nahi du, merkataritzara eta/edo ostalaritzara bideratutako oinarrizko prestakuntzaren bat eginez, eta% 41ek interes handia edo nahiko handia du establezimenduan euskara sustatzeko.\nElkarrizketatutako establezimenduei dagokienez, %31,82k (105) Euskaraldian parte hartu zuten iaz, eta 106 langilek Belarriprest bezala parte hartu zuten eta beste 87k, Ahobizi. %45,20k Arabako kuadrilletako edo Gasteizko Udaleko Euskara Zerbitzuak ezagutzen ditu.\nJarduera honen helburua merkataritzaren eta ostalaritzaren sektorean euskararen presentzia eta erabilera areagotzea da. Azken helburua da gure merkataritzaren eta ostalaritzaren kulturaren parte izatea, eta euskara kudeatzea, bere kabuz, beste elementu bat bezala.\nJarduera hori AENKOMERek bultzatutako ARABAN BAI programaren barruan zegoen. Jarduera horrek, gainera, azken bezeroarekiko jarduketak barne hartzen zituen, merkataritza eta ostalaritza-sektoreak ildo horretan aurrera egin dezan bultzatzeko beraien inplikazioa bilatuz. Halaber, itxiera-gala bat egin zen, eta hainbat erakundek ez ezik, AENKOMEReko zuzendaritzako kideek, bezeroek eta negozioek ere hartu zuten beraien establezimenduetan euskararen presentzia handitzeko konpromisoa, horietako bakoitzak bere abiapuntua erreferentziatzat hartuta.\nGainera, AENKOMERek Arabako merkataritza-guneak animatzen ditu euskararen aldeko urratsak egiten jarraitzera eta EUSKARALDIA 2020an parte hartzera, beraien merkataritza-establezimenduekin eta maila pertsonalean, Belarriprest edo Ahobizi kasu. EUSKARALDIA 2020ren antolaketari buruzko informazioa zabaltzeko, bilkura bat egingo da datorren ostegunean, martxoaren 5ean, 12:30ean, Eusko Jaurlaritzako Euskaldun Berri aretoan. Bertara joateko gonbidapena egin dute.


Sopelako Burdin Hesira bisita gidatuak egingo dituzte ekainaren 15ean eta 23an - Sopela - Hiruka.eus\nSopelako Burdin Hesira bisita gidatuak egingo dituzte ekainaren 15ean eta 23an\nIker Rincon Moreno 2019-06-11 13:48\nSopela inguruan dagoen Burdin Hesiaren aztarnak ikusi ahal izango dituzte parte hartzaileek.\nSopelako turismoa sustatzeko eta geologiaren ezagutza indartu eta memoria historikoa bultzatzeko helburuagaz, Munarrikolandako Burdin Hesiko arrastoak ezagutzeko bisita gidatu bi antolatu ditu Sopelako Udaleko Turismo Sailak ekainerako, doan.\nHitzorduak ekainaren 15ean eta 23an izango dira, domekak biak, eta doakoak izango dira. Parte hartzaileak 9:00etan elkartuko dira Urkoko kiroldegiko aparkalekuan eta mendirako jantzi eta oinetako egokiak eramatea gomendatzen da, egun horretako eguraldia kontuan hartuta.\nArduradunek zehaztu dutenez, data horien bien aukeraketa ez da hala-nola egin. Izan ere, 1937ko ekainaren 19an lortu zuten tropa frankistek Burdin Hesia suntsitzea eta Bilbo bereganatzea.\nInformazio gehiago eta izen-emateak: turismo@sopela.eus edo 94 406 55 19.\nHiruka.eus 2018 abe 24 Barrika Urduliz\nUrdulizko Santa Marina inguruetan dauden Burdin Hesiko elementuak berreskuratzen dabiltza egunotan. Iñaki Libano lan horien arduradunagaz ...


Bergararrendako izan da oñatiarren aurkako derbi parekatua - Debagoiena - Goiena.eus\nBergararrendako izan da oñatiarren aurkako derbi parekatua\nMirari Altube 2018-02-25 09:48\nLehenengo zati oso parekatua jokatu zuten Soraluce BKEk eta Sesiñena Aloña Mendik. Atsedenaldira, baina, aurretik joan ziren Edu Orgazen mutilak, eta bigarrenean abantaila horri eustea lortu zuten. Oñatiarrek ondo borrokatu bazuten ere 30 eta 25 bukatu zen partidua eta derbia etxekoendako.\nGipuzkoako Lurraldeko Txapelketako bi talde debagoiendarrak gogotsu kantxaratu ziren atzo, Labegaraietan. Lehenengo zatiaren hasieran indarrak parean izan ziren eta markagailuak ere horixe erakutsi zuen minutu askotan, hau da, berdinketa. Atsedenaldira iritsi aurretik, baina, bergararrek kontraerasoak ondo baino hobeto aprobetxatu zituzten golak egiteko eta lau goleko aldearekin joan ziren (15-11). "Baloia mozteko oso ondo etorri zaigu, gol errazak izan dira, eta gero gol horiek oxigenoa eman digute bigarren zatian", zioen bukaeran Andoni Monux jokalari bergararrak.\nNekea edo despistea, bigarren zatian, beheralditxoa izan zuen Soraluce BKEk. Eta hori aprobetxatu guran ibili zen Sesiñena Aloña Mendi: "Dena ematera etorri gara eta horretan jardun dugu. Estutu dugu eta azken hamar minutuetan ere ez dugu etsi. Baina eurak izan dira gehiago, ez dago besterik", adierazi zuen Aitor Biain jokalari oñatiarrak.


Turista nekez izaten du gogoan hiriak | Revista - Part 5\nHamahiru hiriak, banan - banan\nAzterturiko alorretan, turistarekin arreta gehien eskaini duen hiria, askozaz ere. Bertako turismo bulegoan eman zitzaion bisitariari tratamendu hoberen eta koalifikatuena: zaletasun artistikoez ere egin zizkioten galderak. Helbideak aurkitzeko erraztasunean “bikain” kalifikazioa lortu duen hiri bakarra da, orientatzeko seinale ugari, zehatz eta ikusgarriak daudelako. Ezarritako interes turistikoko tokietatik gertuko garraio publikoen eskaintza, bikaina.\nTurismo bulegoak, oro har, onartzeko moduko zerbitzua eman zuen arren, ahozko azalpenen kalitatea eta zehaztasuna eskasa izan zen. Orientatzeko seinale gutxi jarri zaizkio bisitariari. Trafiko erdian ibiltzea erraza izan zen. Garraio publikoa, oso ongi.\nTurismo bulegoko zerbitzua, onartzeko modukoa baino ez: idatzizko informazio ugari eman zuten arren bidaiariaren premien eta gorabeheren aurrean interes gutxi azaldu zuten. Seinaleak ez zitzaizkion oso baliagarriak gertatu bisitariari. Automobilean ibiltzea erraza izan zen. Garraio kolektiboa, ongi.\nTurismo bulegoko zerbitzua, onartzeko modukoa baino ez, eskaintza turistikoak ongi azaldu ez zituztelako ahoz. Helbideak aurkitzeko atalean gaizki eta trafiko trinkoegia. Orientazio seinale gutxiegi. Garraio publikoa, ongi.\nTurismo bulegoko zerbitzua, eskas-eskasa: gaizki ahozko informazioa, kalitatez eta kopuruz; idatzizkoa, are okerragoa (mapa bat bakarrik). Interes turistikoko tokiak ongi seinaleztatuak egoteari esker, bertaraino iristea erraztu egin zen. Trafikoa, arina eta garraio publikoa, oso ongi.\nDeus ez ondo-ondo, bat ere ez oso gaizki. Turismo bulegoa, onartzeko modukoa baino ez. Bertako okerrena, ahozko informazioaren kalitatea eta xehekapena; hoberena, emaniko idatzizko dokumentazioa eta, segurtasun urriko zona batera joan nahi izatekotan, hartu beharreko neurriei buruzko iruzkina (honelako ohartarazpenak egin zituen bakarra izan zen). Zirkulazioa (trafiko trinkoegia dabil) eta seinaleak hobetu egin litezke.\nTurismo bulegoa, oso gaizki. Plano bat eta museoen ordutegiak jasotzen duen fotokopia bat bakarrik eman zuten; baziren bi liburu salgai, museoei buruzkoak. Ahozko informazioaren kalitatea ere, eskasa. Hiriko seinaleak nahikoak gertatu baziren ere, zenbaitetan ez zeuden oso ikusgai. Trafikoak intermitentziak nozitu zituen, baita geldialdi batzuk ere. Garraio kolektiboa, oso ongi.\nTurismo bulegoa, oso gaizki: ez informazioaren kalitate eta xehekapenean, ez bisitatu beharreko toki interesgarriei buruzko aholkuetan, ez zuen proba gainditu. Tokiak aurkitzea, erraza: seinale batzuk lagungarri gertatu ziren helbideak aurkitzeko eta, gainera, trafikoa arina izan zen. Bisitaturiko tokietako batean garraio publikoa falta zela nabaritu zen.\nHiru ataletatik bat ere ez du gainditu. Turismo bulegoa, gaizki, turistaren premiaz inongo interesik ez agertzearren eta ahozko eskaintza xehekapenez ez adierazteagatik. Helbideak aurkitzeko erraztasuna, hainbestekoa bakarrik eta ezarritako gune turistikoetarako garraio publikoan, azterketa honetako eskasenetako bat izan zen Burgos.\nHiru ataletatik bat ere ez du gainditu. Turismo bulegoa, gaizki, turistaren premiaz inongo interesik ez agertzearren eta xehekapenezko eskaintzarik ahoz ez adierazteagatik. Seinaleek, oker edo egokitu gabe egoteagatik, turistaren orientazio-eza eragin zuten Helbideak aurkitzeko erraztasunik ez. Automobileko zirkulazioa, arina baina garraio publikoaren kalifikazioa “hainbestean” bakarrik.\nGarraio publikoaren atalak bakarrik gainditu zuen proba. Turismo bulegoak (idatzizko informazio bikaina eskaintzen zuen arren) tratamendu eskasa eman zion bisitariari: ahozko azalpenak urri-urriak eta aholkurik ez. Helbideak aurkitzeko unean, zailtasun ugari (seinaleak, trafikoa, etc.).\nHiru ataletan kale egin du, argi eta garbi. Informazio bulegoa (idatzizko informazio ona eman arren) ez zuen agertu turistaren premiaz inongo interesik, eta eskaintzaren berririk ez zuen eman. Helbideak aurkitzea nekeza gertatu zen eta garraio publikorik eza nabarmendu zen bisitaturiko tokietako batzuetan.\nHiru ataletan kale egin du, argi eta garbi. Informazio bulegoak (idatzizko informazio bikaina eskaini arren) turistaren premiaz inongo interesik ez zuen agertu eta xehekapenezko eskaintzarik ez zuen adierazi ahoz. Hautaturiko helbideak aurkitzea nekeza gertatu zen eta hiriko seinaleak eskas gisa jo zuten bisitariek. Aukeratutako lekuetako garraio publikoa, oso gaizki.\nJoan aurreko orrira: « Azterketa nola egin zen


Zein egiteko dute hiriek RIS3 estrategietan? Bilbo abian da - Orkestra Lehiakortasunerako Euskal Institutua\nZein egiteko dute hiriek RIS3 estrategietan? Bilbo abian da\n2016 uztailak 22\nOrkestrak Bilbok ekonomiaren garapenari dagokionez dituen erronken diagnostikoa eta analisia egiteko eta jarduteko arloak erabakitzeko lantalde batean parte hartzen du. Taldean erakunde, enpresa eta jakintza esparruko ordezkariek hartzen dute parte, eta, aldi berean, jarduteko arlo horiek EAEko RIS3 estrategiarekin lotzeko lan egingo dute.\nTaldeak Ekintza Plan bat diseinatuko du hiriaren espezializazioko hiru sektoreentzat: industria sortzaileak, ekonomia digitala eta zerbitzu aurreratuak, lurralde osoari (Bizkaia-Euskal Autonomia Erkidegoa) egin diezaiokeen ikuspegitik. Ekintza Plan horrek 3 proiektu traktore definitzea espero da, gero elkarlanean garatzeko.\nLantaldearen lehenengo saioa uztailaren 21ean izan zen, eta deitutako erakunde guztietako ordezkariek hartu zuten parte bertan: Leyre Bilbao (Eusko Jaurlaritza); Ainara Basurko (Bizkaiko Foru Aldundia); Gorka Artola (UPV/EHU); Lander Beloki (http://www.mondragon.edu/eu); Guillermo Dorronsoro (Deustuko Unibertsitatea); Fernando Espiga (Tecnalia); Tomás Iriondo (GAIA); Luis Fernando Martinez (AVIC); Itziar Mena (EIKEN); eta Edurne Magro (Orkestra).\nXabier Otxandiano Bilboko Udaleko Ekonomia Garapen, Merkataritza eta Enplegu zinegotziak ongi etorria eman zien parte hartzaileei eta azpimarratu zuen garrantzitsua zela taldean hiru gobernu mailak, enpresa arloa eta arlo akademikoa ordezkatuta egotea. Bestalde, Nora Sarasola Bilbao Ekintzako zuzendariak agerian utzi zuen proiektuak galdera bati erantzun nahi diola: nola lerrokatu eskualde esparrua eta udal esparrua RIS3 estrategietan eta, testuinguru horretan, zein egiteko duten hiriek.\nGogoetari hasiera emateko, Edurne Magro Orkestrako ikertzaileak hiriaren hiru espezializazio sektoreen hurbilketa kuantitatiboa aurkeztu zuen. Ildo horretatik, azpimarratu zuen industria sortzaileek inguruneko aldaketa azkarretara egokitzeko erronkari egin behar dietela aurre; ekonomia digitalari dagokionez, kontuan hartu behar dela industrien talde heterogeneoa dela, zerbitzuak nagusi izanik; eta, zerbitzu aurreratuetan, berrikuntza ukiezina dela.\nTaldearen lana In focus proiektuaren baitan kokatzen da, Europako Batzordearen Urbact programak finantzatua. Bilborekin batera, Europako beste 7 hirik hartzen dute parte: Bielsko-Biala (Polonia), Bukarest (Errumania), Frankfurt (Alemania), Grenoble (Frantzia), Ostrava (Txekiar Errepublika), Plasencia (Espainia) eta Torino (Italia). Hirien sare honen baterako lanetik ateratako emaitzekin, metodologia bat osatuko da hirien eta eskualdeen arteko espezializazio estrategia integratuak garatzeko, eragile esanguratsuenen lerrokatzean oinarrituta.\nProiektua aitzindaria da; izan ere, hiriek eskualde garapenean egiteko estrategikoa badute ere, orain arte ez dira nahikoa kontuan hartu, ez RIS3 estrategien kontzeptualizazioan eta ez praktikan.


Meta! 14 kultura proiektu atera ditu crowdfunding kanpaina baten bidez - Artikulua - Gipuzkoa ETORKIZUNA ORAIN\nMeta! 14 kultura proiektu atera ditu crowdfunding kanpaina baten bidez\n•\tMeta! Proiektu kulturaletan mikromezenasgoaz edo crowfundingaren bidez parte hartzeko eta finantzatzeko programa da. Aldundiak matchfunding-eko 70.000 euroko ekarpena jarri du Goteo fundazioaren bidez, herritarrek proiektuetarako egin ditzaketen ekarpen indibidualak osatzeko.\nDenis Itxasok esan duenez, «ekimen honek eragile eta ekimen berriak dakartza, kulturari iraunkortasuna ematen dio, eta eredu parte-hartzaile eta eraldatzaile baterantz garamatza».\nGipuzkoa (Nomad Studio Art kultura elkartea): argazki artxibo bat Gipuzkoako herri txikietako jendearen erretratuekin, argazki estudio nomada baten bidez: La Bitxa izeneko autokarabana. Argazkilari bikote honek argazkigintza udalerri eta komunitate txikietara gerturatu du, erretratu horiek tokiko ondare izan daitezen, hartara aldarrikatzeko herri baten nortasuna partekatzea betiko memoria bizirik mantentzea dela.\nGipuzkoako memoria bakezalea (Gogoan elkartea, memoria duin batekin): memoriaren artxibo bat sortzea, terrorismoaren eta indarkeriaren aurkako erreakzio baketsua biltzen duena. Bakearen borrokalarien kontaketa. Artxibo honek Gipuzkoan lehen antolakuntza bakezaleak jaio zirenetik ETA amaitu arte bakearen alde lan egiten zutenen elkarrizketak biltzen ditu.\nErrautsak hauspotzen (Sanagustin Azpeitiko Kultur Kooperatiba): Urolako eskualdea ezaguna da trikitiaren sehaska izateagatik, dela zaletasun handia dagoelako musika horretara, dela trikitilari asko eman dituelako historian zehar. Proiektu honetan, eskualde honetan trikitiaren inguruan 60/70 urteetan sortu zen kultura ondarea bildu eta transmititzen da. Fenomeno horri balioa emango dio, kulturari eta euskarari egin dion ekarpena, dokumental bat, liburu bat eta trikitilarien bideografia bilduma bat argitaratuz.\n«Plastic Family» komikia (Panthalassa): «Plastic Family» instalazio artistikoa, Gipuzkoako eta Iparraldeko hondartzetan aurkitutako plastikozko aztarnekin egin zena, Donostiako eta Biarritzeko hondartzen izan zen. Orain, Panthalassa kolektiboak «Plastic Family» komikia sortu du, Aritz Trueba euskal ilustratzailearekin batera. Egunero itsasoan amaitzen duen hondakin piloaren berri eskoletan eta espazio publikoetan zabaltzen jarraitzeko, hartara kontzientzia bat sortzeko gure egunerokoan, konponbideak sortzera animatzeko eta itsasoaz gozatzen jarraitu dezagun eredu ona emateko.\nThere is someone behind (Bask): Asian dokumental bat grabatu zuten modaren industriak duen inpaktuaren inguruan. Orain, arropa marka jasangarri honek erabaki du zerbait egin behar duela eta nolabait aurre egin behar diela modaren industriaren ondorioei. Izan ere, munduko bigarren industria kutsagarriena da. Horrela, Bangladeshen joskuntza lantegi sozial bat sortzea bururatu zaie, proiektu jasangarri bat sozialki, ingurumenari begira eta ekonomikoki.\nVeggie Karmak barazki gazta bat sortzen du txakolinarekin (Veggie Karma): gastronomia natural eta osasuntsuko proiektu bat, Gipuzkoako txakolinarekin beratutako barazki gaztak sortzeko. Ekoizpen arduratsuko metodoekin egina, batez ere ekoizle txikien tokiko osagaia erabiltzen dituzte. Hornitzaileek konpromisoa dute proiektu sozialetan eta ingurumenekoetan, eta hondakinen murrizketan.\n(Faster, Puxika): izuzko film labur bat, zeinak salatu nahi baitu «Glovo» eta antzeko banatzaileen lan prekarietatea. «Slasher» generotik eta 80ko izuzko zinematik asko du lanak. Carpenter, Craven edo Argento dira inspirazio iturri. Hartara, generoko zinemaren aldarrikapen bat ere bada, erakusten baita salaketa soziala egiteko “trakeskeriak” eta “gordinkeriak” ere balio dutela.\nKanideren Abenturak (Iñaki Sainz de Murieta): itzultzea eta euskaraz argitaratzea Iñaki Sainz de Murietaren «Las aventuras de Kanide» historiaurreari buruzko gazte bildumaren bost bolumenak. Ilustrazioak Miguel Berzosarenak dira. Obra Gipuzkoan barrena gertatzen da. Ekain haitzuloa eta flyscha nabarmentzen dira.\nGauGau estudioa (Guillermo Iraola): Lasarte-Oriako Zumaburu auzotik, proiektu honen helburua da espazio bat kudeatzea bertan erabiltzaileen sorkuntza garatzeko, edozein maila sozialeko pertsonak artera eta sorkuntza prozesuetara iristeko. Kanpaina honen helburu nagusia da 500 orduko ikastaroak banatzea, kolektiboek eta proiektuaren gertuko elkarteek finantzatuak, horrela herriko ehun sozial eta kulturalean integratzeko.\nBeethoven omenduz (Kamerata EusKdivarius): Beethovenen omenaldi bat jaio zeneko 250. urteurrenean. 9 sinfoniak joko dituzte Gipuzkoa osoan barrena. Kamerata EusKdivarius ganbarako orkestra bat da, inklusiboa, euskal musikariek osatua, pasioz beteta dauden gazte eta profesionalak biltzen dituena, eta musika klasikoa modernitatearekin eta teknologia berriekin lotzen dituena.\nPioren istorioak (MatiaZaleak): Pio Zegamako idazle bat da. Osasuna eta adina direla eta, Matia Fundazioaren zentro batean bizi da. Argitaratu ez diren kontaketa eta ipuin sorta bat da. Beraz, proiektu honen xedea da legatu hori editatu eta argitaratzea. Kultura, tradizioak eta tokiko historia aditzera ematea, baina inklusioa ere bai.\nKulturako diputatuak adierazi du: «programa honekin lagundu nahi dugu kulturgintzan ekimen berritzaileak eta eragile berriak sortzen eta, halaber, horiek sendotzen, ezagutza eta jokaera modu berriak ahalbidetuz. Orobat, politika berri bat da kultura proiektuak finantzatzeko. Gardenagoa da laguntzak ematean eta gizartearen inplikazioan. Laburbilduz, proiektu kultural interesgarriagoak dira».


27 / 04 / 2012 RayHaber\nEguna: 27 apirila 2012\nBaşkentRay enkantea eta emaitza (EUR-TRL)\nBaşkentRay lizitazioa egin da eta gutxi gorabehera kostua 350.832.791,66 EURO da. Lehiaketaren ostean emaitza hauek jaso zituzten: ENPRESA ESKAINTZA (TRL / EUR) Gülermak - Kolin Lankidetza: 186.235.935 EURO / 186.235.935,00 EURO Porr: 188.867.427,30 EURO / 188.867.427,30 EURO Rhomberg - [Gehiago ...]\nTxinako trenbidea eta metroa azoka 2012 - Shanghai\nTxinako Trenbideak eta Metroa azokan egingo dira 30 / 05 / 2012 - 02 / 06 / 2012 artean. Azokari buruzko informazio zehatzagoa egiteko, egin klik hemen. www.metro-china.org/ Trenbideen Albisteak eta Beste Berriak Interesatu zaitezke: Trenbide Jarduera: 8. metroa [Gehiago ...]\nIndian Railways Conference 30 / 05 / 2012-en egingo da New Delhi-n (India). Azokari buruzko informazio zehatzagoa egiteko, egin klik hemen. http://www.ASAPPconferences.com Antzeko Tren Berriak eta Beste Berriak Interesa izan dezazun Rail Sistemako Ekitaldiak: IHHA 2013 Heavy Transport [Gehiago ...]\nAsia Railway Solutions 2012 erakusketa Bangkok-Tailandia\nAsian Railway Solutions 2012 erakusketa Bangkoken egingo da, Tailandian, 23 / 05 / 2012 - 25 / 05 / 2012. Azokari buruzko informazio gehiago nahi izanez gero, egin klik www.tdhrail.com Burdinbideen antzeko albisteak eta interesatzen zaizun bestelako berriak [Gehiago ...]\nUdako ordutegia Bursa tranbiara abiatzen da\nBursa Metropolitan Udalerria eta bidaiarien garraioa hasten pertsonek emango interes bizia herritarren tranbiak ere ikusi lehenengo egunetik, 30 apirilaren Astelehenetik aurrera udako tarifak aldatzen. 'Nostalgikoa' bere jarduerak hasi hiri-osagarriak gisa, bai denboran [Gehiago ...]\nPutin Simulagailu Errusiarra Locomotiveeko Zuzendaritzan\nVladimir Putin Errusiako lehen ministroa, 7 zenbakidun egun lehenago maiatzean Kremlin herrialdearen lema hartan eserita, Estatuko trenbide instalazioen behaketak egin. lokomotora simulator baten gurpila atzean eserita Putin egin mundu birtualean bidaia. Garraio ministro Igor Levitin eta trenbideak [Gehiago ...]\nGebze-Pendik lineako eraikuntza Apirilaren 29 2012 igandean hasten da\nGebze-Pendik linea: Marmaray proiektua Azpiegituren Inbertsio Zuzendaritza Nagusiak burututako ları Gebze-Haydarpaşa, Sirkeci-Halkalı Gebze-Pendik lerroaren eraikuntza Sistema mugikorreko Lurralde Elektromagnetikoen atalak hobetzeko UM X apirilaren hasieran hasiko da. Eraikuntza lanak direla eta, trenak Gebze-Pendik lineetan eten egingo dira. [Gehiago ...]\nAustraliako Iron Iron Limited-ek akordioa lortu du QR National, ikatza garraiatzeko tokiko konpainiarekin, Australiako Mendebaldeko Pilbara eskualdeko 3,5 milioi A $ trenbide proiekturako bideragarritasun azterketa egiteko. Aipatu trenbidea [Gehiago ...]\nSudan Errepublikako kontsul jeneralak Asım Muhtar bisitatu zuen Karabük burdinola eta altzairua (KARDEMİR) A.Ş. Asım Muhtar kontsul jeneralak Fadıl Demirel zuzendari nagusia bisitatu zuen bere bulegoan eta fabrika buruzko informazioa eskuratu zuen. Orduan buru nagusia, [Gehiago ...]\nTrenbide sistemaren lankidetza 3 unibertsitatearekin\nSudango bi unibertsitate, Karabük University, trenbide sistemen ingeniaritza, informazio trukaketa eta arteko protokoloa sinatu ikasleak subjektu .. Sudango kontsula General Muhammad Ali Asim Mukhtar, Karabük University (KBU) errektoreak trukatzeko on Dr. Burhanettin bisitatu tame. Karabük Views [Gehiago ...]\nTrenbide-sisteman irakurketa sustatzea gelditzen da\nDurak Smiling Faces iler proiektua metropolitar udalerriko trebakuntza-jardueren esparruan burutzen duten ikasleak animatzen dira liburuak irakurtzea tranbia eta geldialdietan irakurtzen. Smiling Faces Mithatpaşa Officer Oğuz Alkan, aplikazio hau arreta erakartzeko liburuak irakurtzearen garrantzia [Gehiago ...]\nBatmanen bidaiarien trenak\nBatman bidaiari-tren derailed. duten istripu edo lesioak hil zen. Ankara-Kurtalan denbora Iragarkian egiten Kurtalan Express, TCDD, machinists Idatzi eskasien eta David bidaiarien tren zk 11542 denbora kudeaketa Severin, Batman Udaberri erdian atxikia [Gehiago ...]\nYaman'dan TÜVASAŞ-i buruzko hitz gogorrak\nCemal Yaman irratsaio Trenbideak Langileen Batasun Branch presidente bat gonbidatu, noiz TÜVASAŞ buruzko adierazpen garrantzitsu bat egiteko, Trincado politikariek berean. Hemen Cemal Yaman irratsaio ere azaltzen da: "Kuartel izan da geroztik 1952 Adapazari jarduten. 350 mila mxnumx [Gehiago ...]\nAnkara aldera TÜVASAŞ-era\nJakina den moduan, TÜVASAŞ Ferizli-ren transferentziari buruzko albisteak agendan jarraitzen du. Gure sindikatuaren mugimendu horren aurkako hainbat jarduera erakusten du. Ez da TÜVASAŞ eta Sakarya eraginik izango, TÜVASAŞ likidazio prozesua baizik [Gehiago ...]\nTrenbide Sistemak Industria Eremuaren Establezimendua Erregioan garrantzitsua da\nTÜVASAŞ Sakarya eta Ankara gure lana, gure Garraio sailburua Binali diputatu Sakarya batera Yildirim, Sakarya gobernadore Mustafa zaharragoak buruz EUROTEM, gure diputatuek, Eskualdeko gobernadore eta gure alkate ebaluatu dugu. Hemen gure nazioa, gure herriaren interesen da, gure egoera garrantzitsua da. Rail Sakarya Systems [Gehiago ...]\nHaydarpaşa suntsitzeko proiektua aldiriko lerroa ixten ari da!\nAbiadura Haydarpaşa tren geltokia irekitzeko urratsak bizkortzen ari dira. Testuinguru horretan, abiadura handiko treneko eragiketak proposatzen ari dira, Gebze eta Pendik arteko aldiriko tren zerbitzua apirilean gelditzen da 29. Milaka lagunek egindako lana 2,5 urte hartuko da. eguneroko [Gehiago ...]\nKastamoniko Udalaren Gaztelu eta Erloju Dorrea sartzeko Proiektua Monumentu Kontseilu Nagusiak onartuko du eraikuntzako lizitazioaren iragarpenerako.\n27 / 04 / 2012 Levent Ozen 2\nKastamonu Udalerria Fer gaztelua eta Erloju Dorrea Car Proyecto gerçekleş garapen berriak egingo dira konturatu dira. Inbertsio aldizkariak jasotako informazioaren arabera; Eraikuntzako lizitazioarentzako Monumentu Kontseilu Gorenaren onarpena espero da. [Gehiago ...]\nQatar Metro proiektua Zazpi enpresa turkiarrek QNAN 40 mila milioi dolarreko metro lizitazioan sartuko dituzte abuztuan Qatarren\n27 / 04 / 2012 Levent Ozen 13\nTCDD. Kalitatezko erosketa kontratazio lizitazio bat burutu da\nTurkiako Estatuko Trenbideak (TCDD) Zuzendaritza Nagusiak 15 otsailaren 2012 bildutako eskaintza data "22.500 tona 60 E1 eta 19.000 tona 49 E1 900 Quality trenbide harrera" samurra emaitzarekin inbertsioak Journal Ordenako arabera; buruz [Gehiago ...]


Torturak Euskadin | Eusko Jaurlaritzak eskatutako ikerketa\nTortura hizpide, gaur, 'Debatea'n\nEusko Jaurlaritzak eskatu duen torturaren azterlanaz eta elkarbizitzaren alorrean sinbologiak duen garrantziaz arituko dira, besteak beste.\nTortura aztarnen bila, ostegunean, 'Debatea'n\n"Debatea" saioaren webgunea\nEusko Jaurlaritzako Bakegintza eta Bizikidetzarako Idazkaritzak torturaren inguruko azterlan bat egiteko enkargua egin dio Paco Etxebarria auzi medikuari. 1960. eta 2010. urteen artean Euskadin izandako tortura salaketak aztertuko ditu azterlan horrek. Zenbat tortura kasu izan dira Euskadin? Tortura sistematikoa izan da edo salaketa guztiak ez dira sinesgarriak? Zer egin behar da torturak amaitzeko? Galdera hauen guztien erantzuna bilatzen ahaleginduko dira 'Debatea' saioko solaskideak gaur gauean.\nHorrekin batera, sinbologiari buruz ere hitz egingo dute. Adolfo Suarezen heriotza dela eta, Donostiako Udalean Espainiako banderarekin eta minutu bateko isilunearekin lotutako polemikak arreta piztu du. EAEko fiskalak diligentziak hasi ditu Garitano eta Izagirreren kontra, dolua ez betetzeagatik. Elkarbizitzaren gaian aurrera egiteko, zeinbateraino da garrantzitsua sinbologiaren inguruan ere oinarrizko akordio batzuk lortzea?\nXabier Usabiagak gidatuta, honako solaskide hauek hartuko dute parte saioan: Jose Luis Elortza antropologoa, Garbiñe Biurrun magistratua, Andoni Unzalu informatikaria, Galder del Campo abokatua, Karmelo Landa EHUko irakaslea, Maribel Vaquero EAJko legebiltzarkidea, Lorea Bilbao Torturaren Aurkako Taldeko abokatua eta Xabier Gurrutxaga abokatua.\n'Debatea' gaur emitituko da, 22:15etik aurrera, ETB1en.


Aranburu, Jabier - Auñamendi Eusko Entziklopedia\nDantzan.com erakundearen eskutik.\nDantzari. Ordizian jaio zen Jabier Aranburu, 1960. urtean eta 1993ko irailaren 25ean hil zen.\nDantza ikasketak bere arreba Kontxi Aranbururekin hasi zituen Beasaingo akademian, hamalau urte zituela. Hamasei urte zituela London-eko Rambert Eskolan sartu zen, Kenneth Mason eta Angela Ellis irakasle izan zituelarik. Urtebete beranduago 200 dantzariren artean egindako audizio baten ondoren, Irango Balet Nazionalak aukeratu zuen eta urtebete egin zuen bertan dantzatuz. 18 urterekin Holandako Scapino Ballet-ean sartu zen, handik Holanda bertako Het Nationale Ballet-era pasatzeko. 1981ean Espainiako Ballet Nazionalean sartu zen, solista moduan, hain zuzen ere Nacho Duatok utzitako postuan, Victor Ullate zuzendari zela.\n"Cantata 51" eta "Pastoral" balletak dantzatu zituen beste askoren artean, eta berehala nabarmendu zen bere dohainengatik. El Pais-en aipamen hau izan zuen 1981ean bertan:\n"Javier Aramburu, un adolescente que baila como debió hacerlo Mihail Baryshnikov el día de su graduación en Leningrado y que se metió anoche en el corazón de los balletómanos madrileños para siempre".\nSoldadutzarako etenaldia egin, eta berriz itzuli zenenean Maria de Avila zen zuzendaria. Bost urte egin zituen bertan, baina Espainiako Ballet Nazionalaren giroa gaiztotu egin zen. Alemaniara joan ziren dantza egitera, eta artisten munduan ohikoa den moduan, estreinaldirako txantxa bat prestatu zuten. Mutil batzuk puntako zapatilak eta tutuak hartu eta neska jantzi ziren. Eszenara atera eta neskak bailiran dantzatu zuten. Maria de Avila zuzendariari ez zitzaion batere gustatu txantxa, eta 1986an zenbait dantzari espedientatu eta kanporatu egin zituzten, tartean Jabier Aranburu. Epaiketa egitera iritsi zen auzia, eta dantzariek irabazi zuten, baina Jabier ez zen berriz Espainiako Ballet Nazionalera itzuli.\nAdierazgarria, garai iskanbilatsu horri buruz 1988ko El Pais-en jasotzen dena:\n"Otros, como Javier Aramburu -sin lugar a dudas la promesa más brillante de todos los chicos que han pasado por el Nacional-, no han tenido la suerte o el coraje para superar sus dificultades y simplemente han dejado de bailar."\n1987tik aurrera, irakasle lanetan aritu zen. Gasteizko Sofia Abaitua eskolan irakasle hasi zen, eta aldi berean Dantza Akademia Nagusiko azterketara aurkeztu eta nota bikaina eskuratuta, Jesus Guridi Gasteizko Kontserbatorioan irakasle lan-postua eskuratu zuen. Eskolako zuzendaritzarekin arazoak sortu ziren eta Jabier depresio larri batean erori zen.\n1993ko irailaren 25ean, droga gaindosi baten ondorioz hil zen Javier Aranburu, dohain harrigarri eta ibilbide gora-beheratsu bezain laburra izan zuen dantzari ordiziarra. Gasteizko Principal antzokian omenaldi goxo bat antolatu zioten bere lagun eta ikasleek agur esateko.\nJuarez, Joseba (EU)\nSarriegi, Mikel (EU)\nBegiristain,Jose Antonio (EU)


‘Bartleby’ baten baiezkoa | EIBZko liburutegia\n‘Bartleby’ baten baiezkoa\nJuan Luis Zabala / 2015-02-15 / 537 hitz\nEleberri bakarra du argitaratua orain arte Harper Leek; arrakasta ikaragarrikoa ordea: ‘To Kill a Mockingbird’. Haren aurretik idatzi zuen nobela argitaratuko du uztailean.\nIzenburutzat Go Set a Watchman zuen eleberri bat amaitu nuen 1950eko hamarkadaren erdialdean», kontatu du, denboran 60 urte inguru atzera eginez, Harper Lee idazle estatubatuarrak, To Kill a Mockingbird nobelaren egileak. «Scout pertsonaia ageri da eleberri hartan, adin nagusian, eta nik eleberria balekoa zela uste nuen. Editoreak, ordea, Scouten haurtzarorako flashback-ekin liluratuta, proposatu zidan Scout umearen ikuspegitik nobela bat idazteko». Editoreari kasu eginez, lehendabiziko nobela argitaratu gabe utzita, beste nobela bat idatzi zuen orduan Leek, flashback haietan ageri zen ume garaiko Scout pertsonaia abiapuntu nagusitzat hartuta. «Hasiberria nintzen, eta agindu zidatena egin nuen». Horrela sortu zen To Kill a Mockingbird, 1960an argitaratua, Harper Leek egundaino plazaratu duen eleberri bakarra. Hortik aurrera, lerro bakar bat gehiago ere ez zuen idatzi —edo argitaratu bederen—, eta To Kill a Mockingbird arrakastatsuaren aurrekoa, Go Set a Watchman izenburua zuen lehen nobela hura, ahaztu egin zuen lehendabizi; gero, antza denez, galdu. Orain, Leeren abokatuak, Tonja Carterrek, aurkitu egin du eskuizkribua eta, idazlearen baimenarekin, nobela haren lehen argitalpena kaleratuko du Harper Collins argitaletxeak, uztailaren 14an. Bi milioi aleko tirada egingo dutela iragarri dute.\nJoan den asteko asteartean albistea zabaldu zenetik, polemika iturri oparoa bihurtu da Go Set a Watchman-en argitalpena. Harper Leek 88 urte ditu, eta 2007an bihotzean arazo bat izan zuenetik Monroevilleko (Hego Alabama) zahar etxe batean bizi da; hedabideetatik urrunduta beti, elkarrizketarik eman gabe, lehen bezala. Lee gertutik ezagutzen duten batzuen ustez, begien bistakoa da berez nahi ez zuen erabakia hartzera bultzatu dutela, eri dela eta burua ere indar betean ez duela baliatuz. Tonja Carterrek, ordea, adierazi du idazleak ilusio handiz eman duela eleberria argitaratzeko baimena, eta orain minduta dagoela atzipetu egin ote duteneko susmoak zabaldu direlako. «Emakume indartsua da, eta independentea», esan du Carterrek. «Bere nobela galduaren argitalpenaz gozatzen egon beharko zukeen orain, eta horren ordez bere sinesgarritasuna defenditzera behartuta dago».\nBartleby perfektua zen orain arte Harper Lee, 2000. urtean Enrique Vila-Matasen Bartleby y compañÃa eleberria argitaratu zenez geroztik, idazteari —eta batez ere argitaratzeari— uko egiten dioten idazleak bartleby izendatzen direla kontuan hartuz gero; idazteko —eta batez ere argitaratzeko— aukerari, Herman Melvilleren Bartleby izkribatzailearen antzera, «aukeran nahiago ez» erantzuten diotenak. Liburu bakarraren egilea izan da orain arte Harper Lee, eta hura inoizko arrakastatsuenetako bat: Pulitzer sariaren irabazle 1961ean; film askoren oinarria, horien artean ezagunena Robert Mulliganek Gregory Peck eta Brock Peters aktoreak zuzenduz 1962an ondu zuena, hiru Oscar sariren irabazlea; AEBetan inoizko libururik irakurrienetakoa, herrialde hartako eskoletan hainbat belaunalditako gaztetxoak eskubide zibilez eta Justiziaren funtzionamenduaz leziatzeko erabilia; itzulpenaren bidez mundu osora zabaldua eta orotara 40 milioitik gora ale saldua.\nEzer idatzi eta argitaratu gabe 55 urte eman ondoren, Harper Leek bere bartlebytasun perfektu hori urratuko du udan Go Set a Watchman-en argitalpenarekin. Pentsatzekoa da egileak lan hartan konfiantza duelako eman duela baiezkoa; eta ez, batzuek uste eta esaten duten bezala, bere buruaren eta bere erabakien jabe ez delako. Carter abokatuak adierazi duenez, zalantzak izan zituen hasieran Leek, baina testua «konfiantzako lagun batzuekin konpartitu» eta haien oniritzia jaso eta gero, baiezkoa ematea erabaki zuen, poz handiz.\nAzken asteotan, mundu osoko giro literarioetan izan du oihartzuna Harper Leeren baiezko horrek. Ez da alferrik bartleby baten baiezkoa!\nKategoria Berria egunkaria, Literatura, etiketak 2015, Berria, Enrique Vila-Matas, Harper Collins, Harper Lee, Herman Melville, Juan Luis Zabala, Literatura by liburutegia. Gorde lotura.


author_facet:"Euskadi. Hezkuntza, Unibertsitate eta Ikerketa Saila" topic_facet:"Instalazioa eta mantenimendua (Lanbide Arloa)" topic_facet:"Sistema Hidraulikoaren eta Pneumatikoaren Muntaia eta Mantentze Lanak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Muntaia- eta mantentze-lan elektriko/elektronikoak (Modulua)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Instalazioa eta mantenimendua (Lanbide Arloa) Proposatutako gaia: Sistema Hidraulikoaren eta Pneumatikoaren Muntaia eta Mantentze Lanak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Muntaia- eta mantentze-lan elektriko/elektronikoak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Aralarrek Jaurlaritzari eskatu dio Cegasako EREaren onarpena berrikusteko - Debagoiena - Goiena.eus\nAralarrek Jaurlaritzari eskatu dio Cegasako EREaren onarpena berrikusteko\nMaider Arregi 2009-03-19 18:07\nOxel Erostarbe legebiltzarkideak, Eusko Jaurlaritzako Lan Sailak izan duen jarrera aldaketa salatu du, Cegasako 203 langileri eragiten dion EREa onartu duelako. Hala, Jaurlaritzari hartutako erabakia berrikusteko eskatu dio Erostarbek.\nAralarrek kaleratu duen prentsa oharrak horrela dio: "Aurretik, hauteskunde kanpainaren garaian, Eusko Jaurlaritzak ez zuen onartu Cegasa enpresak aurkeztutako EREa. Ez dugu ulertzen zergatik aldatu duen jarrera Jaurlaritzak, zeintzuk izan diren bi hilabete hauetan izan diren aldaketak, orain lan erregulaziorako espedientea onartu duelako, eta gainera, lan batzordearekin ez Cegasa enpresako langileak ordezkatzen dituen erakunde sindikal bakar batekin ere adostu barik".\nHori dela eta, Erostarbek eskatu dio Jaurlaritzari "bigarren EREa onartzeko izan diren baldintzak berrikusteko".\nAralarrek defenditu du Eusko Jaurlaritzak ez duela lan erregulaziorako espedienterik onartu behar aurretik langileekin adosturik ez badaude, eta era berean, azken urtean irabaziak izan ez dituzten enpresei inolako ERErik ez onartzeko.\nZentzu horretan, Aralarreko bozeramaileak aurreratu du Legebiltzarra normaltasunez lanean hasten denean, Aralarrek eduki hori daukaten hainbat ekimen aurkeztuko dituela.\nAralarrek gogoratu du Legebiltzarrean ekimena hartzeko hainbat harreman abian jarri dituela eragile sozialekin, eta era horretara, parlamentuak hainbat herri-ekimen aztertuko dituela.


Elkarretaratzea Udalak deituta azken egunotako erailketa matxistak salatzeko - Aretxabaleta - Goiena.eus\nElkarretaratzea Udalak deituta azken egunotako erailketa matxistak salatzeko\nMirari Altube 2016-06-22 14:30\nGasteizen eta Angelun izandako erailketa matxisten aurrean "haserre" agertu da Aretxabaletako Udala eta horiek gaitzestera gonbidatu ditu herritarrak. Gaur, eguaztena, 19:00etan da elkarretaratzea, Herriko Plazan.\nHona Udalaren gaitzespen mezua:\n"Haserre ez, oso haserre gaude. Beste behin ere, emakumeon aurkako indarkeriaren aurrean gaude. Hasteko gure gaitzespen osoa eta salaketa irmoa adierazi nahi dugu eta bidez batez atzo Gasteizen eta Angelun eraildako bi emakumeen senitarteko eta lagunei beren saminean bat egiten dugula eta gure babesa adierazi nahi diegu.\nErailketa da gaur egun, emakume eta gizonen arteko ezberdintasunaren adierazgarri latz eta gogorrena. Emakumeen kontrako biolentziarekin bukatzeko biderik eraginkorrena berdintasuna lortzeko lan egitea da zalantzarik gabe.\nGuk, Aretxabaletatik jendarteari dei egiten diogu honelako indarkeria kasuen aurrean sentitzen duten gaitzespena adierazteko eta biolentzia honen aurka antolatzeko. Bide batez gogorarazi nahi dugu indarkeria mota hau emakumeen kontrako mehatxu tresna bat dela, egun errotuta dauden genero arauak aldatu ez daitezen.\nKontziente gara, emakumeon aurkako indarkeriak ez duela etenik, dagoeneko aurten, Euskal Herrian 4 dira indarkeria matxistak eraildako emakumeak. Lehena Gasteizen, bigarrena Bidarten eta atzokoak berriro Gasteizen eta Angelun.\nDena den, ezin dugu ahaztu, biolentzia matxistak aurpegi asko dituela; emakumeen aurkako eraso fisikoak, bortxaketak, oihuak, mehatxuak, hilketak, publizitate sexista, mikromatxismoak, homofobia, lesbofobia, transfobia... Guztiak dira biolentzia matxista, guztiak dira jendarte patriarkal eta matxista baten isla".\nEmakumeon ahalduntzea, berdintasun politiketan inbertitzea eta guztion konpromisoa nahitaezkoak dira, berdintasunean eraikitako herria lortzeko.


Maria Loizu eta Ion Urra garaile Irurtzungo Trinitate igoeran - Irurtzun - Guaixe.eus\nGuaixe 2019-06-20 16:37\nErgako maldetan jendetza zegoela jokatu zen Ergako Trinitate Igoera\nGuan taldeak, Irurtzungo Udalaren eta hainbat babesleren laguntzarekin antolatuta, larunbatean jokatu zen Trinitateko Igoera, izen bereko festei hasiera emanez. Goizeko 9:30ean korrikalariak biltzen hasi ziren, dortsalak jaso eta 10:00etan hasiko zen probarako prestatzeko. Aska plazatik aterata, Ergako Trinitateko baselizara igo behar ziren, banaka, kronometratutako proba baita (3 km, 500 m desnibel +). Eguraldia lagun, jende asko bildu zen Ergarako bidean, proban aritu ziren korrikalariak animatzera, eta sekulako giroa sortu zen.\nDenbora oso onak\nGuan taldeko Roberto Martilek adierazi duenez "sekulako giroa egon zen, beti bezala, eta kronoigoeran denbora bikainak egin ziren".\nGizonezkoetan Ion Urra izan zen azkarrena (23:28), Imanol Kañamaresen (24:13) eta Mikel Rubioren (24:18) aurretik. "Egia esan, sorpresa eman du Ion Urrak, Kañamares eta Rubio faboritoak baitziren, aurreko edizioetan garaileak izan baitira, baina Urrak erritmo biziarekin osatu zuen proba, eta merezitako garaipena lortu zuen" aipatu digu Martilek. Emakumezkoetan, Maria Loizu (28:19) gailendu zitzaien Haizea Ramirez de Alda altsasuarrari (28:39) eta Amaia Seminariori (32:49). "Loizuk bigarren urtez jarraian irabazi zuen, baina Ramirez de Alda gertu izan zuen, biek denbora bikaina egin baitzuten" azaldu du Martilek.\nBukaeran, Ergako gainean bildu ziren korrikalari guztiak eta ikusleak eta hamaiketako bikainaz gozatu zuten. Talde argazkia ateratzeko tartea izan zuten eta ondoren herriko bidea hartu zuten, festarekin segitzeko.


Perunea | Un lugar donde cuidarse física y emocionalmente\nGeobiologia eta Feng Shuia\nPerunea baserrria XVI. mende inguruan eraikia izan zela dirudi. Berezko egitura mantendu da, haritzezko pilareak eta kare-haitz murruak. 2006an berritu zen erabat, bioeraikuntza, bioklimatika eta ingurumen jasangarritasun kriterioak jarraikiz. Beirazko portxea du eta etxebizitzaren efizientzia energetikoari asko laguntzeaz gain, gune oso goxoa da.\nEtxea eta ingurua bereziki lasaiak eta armonikoak dira eta oso aproposak, atsedenaldirako, meditaziorako, norberarekin bat egiteko, dueluak gainditzeko, bereizketak, krisi garaiak… guzti hori laguntza trebatuarekin.\nBaratzea ekologikoa da bere osotasunean eta bertako produktuak erabiltzen dira etxeko otorduak prestatzeko. Otordu guztiak beganoak eta ahal delarik, produktu ekologikoekin eginak dira.\nInguru paisajistiko bikainean kokatua dugu etxea, Aralarko Mailoetan, honek naturarekin kontaktu oso estua izatea ahalbidetzen du.\nUrte batzuetatik hona, etxe honetan, ikastaro eta tailer desberdinak antolatu izan dira norberak bere burua landu dezan: familia konstelazioak, Gestalta, bionergetika, meditazioa, yoga, clown… beti ere talde txikietan atentzio pertsonalizatua errazteko. Tailer hauek etxeak bertan antolatuak edo kanpotik etorritako pertsonek zabalduak izaten dira. Etxearen arduraduna, Koldo Nuñez Betelu da, geologian doktore, unibertsitateko irakaslea izan da, Familia Konstelazioetan aditua da, eta besteak, beste, Gestalt terapian, Bionergetikan, coachingean eta geologian formakuntzak jaso ditu.\nGaintzako Perunea baserrria Nafarroako Gobernuko Turismo saileko Landetxeen zentsoanerregistratua dago UCR01046 kodearekin.\nGure cookieak eta hirugarrenenak erabiltzen ditugu zure nabigazio-esperientzia hobetzeko eta eduki eta funtzio berezituak eskaintzeko. Nabigatzen jarraitzen baduzu, erabilera onartzen duzula ulertuko dugu. Cookie-politika


Publikoa edota pribatua - Lea-Artibai eta Mutrikuko Hitza : Lea-Artibai eta Mutrikuko Hitza\nPublikoa edota pribatua\nEsteban Irusta Mallea\nGizakia etengabe eztabaidatzen ari da bere eguneroko gaietaz. Eztabaidak behar-beharrezkoak dira. Eztabaidatzeko gaitasun hori da, hain zuzen, gizakiok,beste animaliengandik bereizten gaituen ezaugarrietako bat. Ahalmen hori erabiltzen dugu batak besteari zuzenketak egiteko, besteen ideiak onartzeko edo ukatzeko. Ideiak argitzeko eztabaidatu egin behar dira, parlamentuetan, politikarien artean, eta baita herritarren artean ere. Denok ditugu geure iritziak, eta besteenekin eztabaidatuz onartu edo baztertuko dira. Inoiz ez gara itsutu behar bakoitzaren ideiak defendatzen. Besteei entzutea ere behar-beharrezkoa da.\nPubliko-pribatu gaia komunikabideetan sarri agertzen da gatazka askoren inguruan. Badirudi asko direla dena publikoa izatearen aldekoak. Baina beste asko ez daude horren alde. Teorian, ideia batzuk hobetu ezinak izan daitezke, baina praktikan ez dute ondo funtzionatzen.\nHori gertatu da sistema kumunistetan. Errepublika sobietarra izan da kasu ezagunena eta garrantzitsuena. XX.mendearen hasieran ezarri zuten sistema komunista. Hau da, dena publikoa izatearen aldeko sistema. Baina urte askoren ondoren, baztertu egin behar izan zuten.\nGauza bera gertatu zen errepublika sobietarraren menpean zeuden Europako ekialdeko nazioekin. Teorian sistema egokia zela uste bazuten, praktikan porrot handia izan zen. Herritarren askatasun ezaren sentipena nabarmena zen. Beste aldetik, egoera ekonomikoa ere ez zen batere ona. Langile guztiak funtzionarioak edo Gobernuaren menpe egoteak ez dio laguntzen pertsonen sormenari. Enpresak sortzeko interesa galtzen da, eta gizarteak enpresaburuak behar ditu. Horrez gain, dena denena denean, ezer ez da inorena, eta interesa galtzean, gizarteak ezin du ondo funtzionatu.\nBeste aldetik, dena pribatu izatea ere ez da ona. Argi dago arlo batzuek publikoak izan behar dutela. Badirudi bien arteko oreka bat lortzea dela bide egokiena. Dena den, gizakien esku dago zein bide hartu erabakitzea, betiere herritarren gehiengoaren nahia errespetatuz. Herritarren ideia desberdinen artean, egokienak edo zuzenenak direnak asmatzea eta onartzea da agintarien helburu nagusienetako bat; praktikan jartzea da eginkizun zailena.\nOhikoa da politikariek kasu askotan hauteskunde kanpainetan agindutakoa ez betetzea. Herri bakoitzak merezi dituen agintariak dituela esaten da. Hori horrela baldin bada, eta horrela dela dirudi, ezin diegu erru guztia beraiei bota. Izan ere, herritar garenok ere neurri handi batean gizartearen egoeraren erantzuleak gara.


SPRI atzerrian. Maiatzako bigarren astea - SPRI\nSPRI » Nazioartekotzea » Asia eta ozeania » SPRI atzerrian. Maiatzako bigarren astea\nSPRI atzerrian. Maiatzako bigarren astea\nSPRIk Euskadiko inbertsio aukerak erakutsi ditu Txinan aste emankor batean eta Euskadiko ordezkaritza “Expo Seguridad México” azokaren XIV. edizioan izan da\nSPRIk Euskadiko inbertsio aukerak erakutsi ditu Txinan aste emankor batean\nSPRIren Shanghaiko ordezkaritzak lagundurik, Invest in The Basque Country ekimenak Euskadi markaren sustapen-lan handia egin du Txinan, Txinako inbertsioa Euskadira erakartzeko. Bisita hori, batik bat, Jiangsu, Anhui eta Shanghaiko probintzia eta eskualdeetan zentratu da, eta euskal ordezkaritzak bilerak egin zituen Txinako erakunde eta instituzioekin, klusterrekin, sektore eta enpresa elkarteekin, eta kanpo merkataritza sustatzen duten edo nazioartekotze bidean dauden Txinako eta EAEko enpresa eta teknologi parkeekin.\nMikel Yang, SPRIren Shanghaiko ordezkaritza.\nInvest in The Basque Country ekimenak eta SPRIren Shanghaiko ordezkaritzak parte hartu zuten orobat Espainiak Shanghain duen Bulego Ekonomiko eta Komertzialak eta Invest in Spain-ek inbertsioak erakartzeko antolatutako Hefei mintegian. Mintegi horren sustatzaile izan dira: probintziako Gobernuko Atzerriko Gaietarako Bulegoa, Merkataritza Ministerioaren ordezkaritza, CCPIT, eta Industria eta Merkataritza Federazioa. SPRIren Txinako ordezkariak bertatik bertara aurkeztu zuen euskal automozioa eta AIC (Automative Inteligence Center) proiektua, Anhui probintziako enpresariei orientatua.\nEuskadiko ordezkaritza “Expo Seguridad México” azokaren XIV. edizioan izan da\nEuskadiren Mexikoko ordezkaritzako kideak Mexiko Hirian (Banamex zentroan) egin den Expo Seguridad México azokaren XIV. edizioan izan dira. Ekitaldi horretan bertatik bertara aurkeztu dira segurtasun arloko joerak eta berrikuntza teknologikoak, bai eta programa hezitzaileak, sektoreko espezialisten eskutik panel, hitzaldi eta tailerrak eskaintzen dituztenak.\nFabrikatzaile, integratzaile eta banatzaile garrantzitsuenek aukera izan dute beren arloko azken nobedadeak aurkezteko. Hala, ESM eta ESI segurtasun konponbideen plataforma bakar bihurtu dira Latinoamerikan, eta industriaren esparruko onena aurkeztu dute. Euskadiren Mexikoko ordezkaritzako kideak ere azokan izan dira, eta hainbat enpresa bisitatu dituzte, besteak beste, Salto Systems euskal enpresa.\nSPRIk euskal LHren nazioarteko campusa aurkeztu du\nTKNIKA, EAEko Lanbide Heziketarako Ikerketa eta Berrikuntza Aplikaturako Institutua Mexikoko Errepublikako hainbat herritan izan da “Euskadiko Lanbide Heziketaren Nazioarteko Campusaren Aurkezpena; esportatzeko moduko erreferentzia europarra” programaren barruan. Agustín Agirrek (Institutuko zuzendaria), José Luis Fernandez Maurek (Nazioarte Saileko zuzendaria), Ibon Mendibelzuak (ordezkaria) eta Irakusne Inciertek (Enpresa Saileko zuzendaria) hainbat bilera izan dituzte Mexikoko gobernu organoekin eta hainbat sektore interesgarritako enpresekin, euskal LH-ren eredua aurkezteko eta defendatzeko. TKNIKAren bisitak balorazio positiboak jaso ditu topaketetara joan diren erakunde mexikarren aldetik.\nCristóbal Balenciagaren erakusketa Mexikoko Arte Modernoaren Museora iritsi da\nDozenaka lagun, besteak beste Euskadiren Mexikoko ordezkaritzako kideak, joan ziren Arte Modernoaren Museora, bertan inauguratu baitzen Cristóbal Balenciaga erakusketa, Latinoamerikak lehenengoz ostatatu duena, eta hantxe egongo da ikusgai irailaren 4ra arte.\nErakusketa ehun bat piezaz osaturik dago, horien artean daudelarik Getariako -euskal diseinatzailearen jaioterriko- Cristóbal Balenciaga Museoaren bildumako zortzi soineko; beste batzuk, berriz, bilduma partikularretakoak dira. Badaude baita ere kapeluak, maskarak, edota Manuel Outumuroren argazkiak, eta dokumental bat proiektatuko da.\nErakusketaren inaugurazioan, Kultura Idazkaritza Federaleko titular Rafael Tovar y de Teresak adierazi zuen Balenciaga goi-mailako joskintzaren munduko figura esanguratsua dela eta une distiratsuak bizi izan zituela estetika berri bat lortzeko bidean.


Autorea: Clara de Madrid (Autora), Sandra Martín (Coordinadora)\nGaiak: Giza eskubideak eta oinarrizko gizarte eskubideak\nHartzaileak: 10 eta 12 urte, 6 eta 8 urte, 8 eta 10 urte\nIkasmaterial honen bitartez, gelan lantzeko baliabide praktiko bat eskaini nahi dugu, lehen hezkuntzako irakasleek, URA eskuratzeko oinarrizko eskubidearen inguruko gogoeta egitea susta dezaten. Horretarako, adin-taldearen arabera —6-9 urtekoak eta 9-12 urtekoak— hainbat jarduera proposatuko ditugu, gela bakoitzaren testuingurura hobeki egokitu ahal izateko. Horrela, 6 eta 9 urte bitarteko proposamenetik abiaturik, aholku gehigarriak emango ditugu 9 – 12 urte bitarteko ikasleekin jarduteko. Proposamen didaktikoa hiru saiotan antolatuko da, bakoitza bere jarduerekin. Era horretan, aurrera egin ahala, ikasleak mundu zabaleko errealitate desberdinen berri izan dezake ura eskuratzearen inguruan eta, era berean, gune batzuetan ikasitakoaz hausnarketa egin ahal izango du. Proposamen hau hurrengoek osatzen dute: irakasleentzako gidak, gelan banatzeko jarduera-fitxek eta jarduera jakin batzuk egiteko erabil daitekeen aurkezpenak.\nProposamena, NBEren Garapen Jasangarriko Helburuen (GJH) 2030 Agendaren barruan dago, 6. Liburuan, zehazkiago (“Ur garbia eta jasangarria” izenekoan). Egun, munduan 10 lagunetik 3k ez dute ur edangarriaren zerbitzu segururik, eta 10etik 6k ez dute segurtasunez kudeatzeko moduko saneamendu-instalaziorik. GJH-ak eskuratzeko bidean aurrera egin nahi badugu, aldaketak egin beharko ditugu gure azturetan, munduko fenomeno sozial, natural eta ekonomikoak kritikoki ulertzera gerturatuz. Horretarako funtsezkoa da ikasleak planetako baliabide naturalak errespetatzea eta baliabide horien gizaki guztien artean berdintasunez banatu behar direla irakastea


«Umorea ere iraultza da, egunerokotasunaren golde»\nIdoia Torregarai Martija, "Altza Porru"n Jakoba Errekondoren aurkezpenaren egilea.Dani Blanco\nBai, testu txikia baina ardura handia izan da. Nabaritu dut erantzukizunaren zama nire gainean, izerdi hotza. Izan ere, pertsona garrantzitsu baten aurkezpena da, motza eta umoretsua izan beharra zuen... Ardura izan da, bai, baina era berean ohorea eta erronka polit bat ere bai.\nJakoba “euskaldunon mesias” izendatu duzu. Zertan oinarritu zara baieztapen hori egiteko, baina?\n(Barreak) Jakoba betidanik ezagutzen dut. Lehendabiziko aldiz elkarlanean 1990eko hamarkadan aritu ginen, Noaua! aldizkaria martxan jartzeko prozesuan. Orduan konturatu nintzen hitz egiteko moduan, proiektua ikusteko moduan, bazuela zerbait berezia. Besteok ikusten genuena baino urrutiago ikusten zuen, bestelako dohaina balu bezala. Orain ere, iraultza ikusi du baratzean, eta hor ere pauso bat aurrerago doala uste dut. Gainera, mesiasak jarraitzaileak ere baditu: ahalmena du jendea erakartzeko, berak dioena aintzat hartu eta bide hori berarekin batera egiten du jendeak. Horregatik erabili nuen aurkezpenean metafora hori.\nBa al du tokirik umoreak baratzean?\nJakobaren ustez baratzea iraultza da, iraultzarik handiena momentu honetan. Niretzat, umorea ere iraultza da, egunerokotasunaren eta gauza guztien golde. Ez dago umorez landu ezin den gairik. Alderantziz: umorea gai “serio” horietara ekarri beharra dagoela uste dut, eta Altza Porru horretan aitzindaria da.\nZertatik du gehiago liburuak, zure ustez, informaziotik ala umoretik?\nBaratzeak eguzkitik eta euritik daukan bezalaxe, liburu honek bietatik duela uste dut. Umorearen bidez informazioa ematea lortzen du, eta jendeak informazioa modu atseginean jasotzen duenean askoz ere errazago gelditzen zaio buruan. Alde horretatik, produktu oso gozoa egin dute Errekondok eta proiektuan parte hartu duten artista guztiek.\nLiburuaren egile bakoitza barazki banarekin irudikatu ditu Asiskoren karikaturak. Ze barazki zinateke zu?\nEz dut zalantzarik! Azenarioa (kar, kar). Gure etxean azenario hitza erabili izan da beti erotik, zentzugabekeriatik daukan pertsona izendatzeko. “A ze azanaiyua!”. Maitekiro esaten dugu, eta azenarioa oso erabilia den moduan estimatua ere bada. Gainera, nire burua azenarioaren kolore bizi horrekin, energiaz betea, islatuta ikusten dut: beti mila saltsetan sartuta… Bai, azenarioa naizela esango nuke.\nKanal hauetan artxibatua: Altza Porru | Umorea | Baratzea


Patxi Francesek Zumaian jarraituko du | El Diario Vasco\nPatxi Francesek Zumaian jarraituko du\nTelmo Deuneko lehen taldea Patxi Frances entrenatzailearekin.\nRafa Gonzalez de Txabarri prestatzaile fisikoa ere Telmo Deunen izango da datorren denboraldian\nDV Viernes, 9 septiembre 2016, 00:52\nZumaiako Arraun Elkarteak eta Patxi Francesek elkarren ondoan jarraituko dute beste denboraldi batez, gutxienez. Datorren sasoian ere, entrenatzaile donostiarra izango da Telmo Deuneko arraunlarien arduradun teknikoa. Rafa Gonzalez de Txabarri presta-tzaile fisikoak ere jarraitu egingo du hurrengo denborandian.\nLaugarren denboraldia beteko dute Zumaiko klubean. 2014an, KAE1 ligan bigarren geratu zen Zumaia, lau bandera irabazi eta gero. San Miguel ligara igotzeko kanporaketa jokatu zuten arraunlariek Francesen lehen denboraldian, eta ez zuten igoera lortu.\n2015ean ere bigarren izan zen Telmo Deun KAE 1 ligan, eta beste lau bandera irabazi zituen. Igo-tzeko kanporaketan ere nagusi izan zen, bi jardunalditan onena izanda, eta San Miguel ligara igo zen Zumaia.\nAurten, liga nagusian, azkena izan da, baina oso lan ona eta duina eginda. Hondarribiko estropadan, bere txandan nagusitzea ere lortu zuen Zumaiak.\nArraun Elkarteak oso balorazio ona egin du Frances eta Gonzalez de Txabarri egiten ari diren lanaz, eta biek jarraitzea oso albiste ona da Zumaiako arraunarentzat.\nFrances eta Gonzalez de Txabarri ere oso pozik daude jarraitu egin behar dutelako. Zumaian, oso gustura ari dira lanean, eta bi gauza nabarmendu dituzte: arraunlarien konpromisoa, eta zuzendaritzak ematen dien babesa lanean lasai jarraitzeko.\nGastrokulturala trae a Zumaia la cuarta edición del Kalefood Market Llamamiento para mostrar el plurilingüismo de Zumaia


Pyrenaica: euskal mendizale federazioaren aldizkaria\nPyrenaica - Euskal Herriko Mendizale Federazioaren aldizkaria\nPyrenaica Bloga estekak Tatxamendien\nPyrenaica Bloga Estekak\nGaur leihotik begiratzen diet nire etxetik gertuen dauden mendiei, nire haienganako maitasuna nola hasi zen gogoratzen dudan bitartean. Nire gurasoak izan ziren, Valderejoko parke naturalerako lehen ibilaldi horiekin, gure mendietako bazter bakoitzak ezkutatzen duen edertasunaren berri eman zidatenak. Udazken betean koloretan lehertzen den basoa, udaberriaren urtzean bere urak hausten dituen ur-jauziaren burrunba, zuhaitzez zuhaitz jauzika ihes egiten duen urtxintxa… irteera bakoitza aurrekoaren abentura ezberdina zen eta guztietan zerbait berria ikasten nuen.\nHorrela, nigan balio batzuk sortu zituzten, adiskidetasuna eta inguruarekiko maitasun eta errespetua; arrakasta izateko bete behar ditugun balioak, irteera errazenetik hasita, eskalada handietaraino, zenbaki honetan jorratuko dugun Dorje Lakpa mendiarena bezala. Urte batzuk geroago, mendi-ibiliak eta mendiarekin lotutako beste hainbat kirol praktikatzera eraman ninduten balio horiek. Eta federatzea erabaki nuen, eta Pyrenaica aldizkaria etorri zitzaidan etxera. Harekin batera, garai hartan imajinatu ere egiten ez nituen lekuak aurkitu nituen; filmatu daitekeen fantasiazko filmik onenaren eszenatoki duinak iruditzen zitzaizkidan. Besteak beste, Larhun mendiaren itzalpean dagoen Xareta bailara ederra, edo Asoneko mendien parke natural magiko eta bakartia.\nHiru hilean behin, argitalpen-data hurbiltzen ari zela nekienean, etxera sartzean irrikaz hurbiltzen nintzen postontzira aldizkariaren bila. Ez bazegoen, gogoa moteltzen zitzaidan, baina iristen zenean, berehala begiztatzen nuen, artikuluak nire interesaren arabera sailkatu eta, horrela, irteera berrietarako ideiak hartzeko asmoz. Urte asko daramatzat Pyrenaica jasotzen, eta urte horietan garaiaren arabera eboluzionatzen ikusi dut, eta hori da eta izan behar du gure erronka nagusia datozen urteetan: aldizkaria garai berrietara egokitzea eta aldizkariaren existentzia ziurtatzea. Garai nahasiak bizi ditugu, oraindik ere gogoan dugu ez dela amaitu etxetik hurbilen ditugun mendietan giltzapetu gintuen pandemia, eta ia honetatik libratu gabe, munduko ekonomiari eragin dion gatazka batean sartu gara, inorentzat oharkabean pasatu ez dena, ezta Pyrenaicarentzat ere.\nBaina mendiak, gure mendi maiteak, beti egongo dira gure zain. Gure askatasunaren eta gure barne bakearen babesleku, haiek dira ahazten eta amesten laguntzen digutenak. Zenbaki honetan, urrutiko tokiekin ere amestu ahal izango dugu, hala nola Mendi Harritsuekin, edo Larrako lurpeko munduan murgildu. Aldizkari hau zuen eskuetan daukazuen bitartean, sofan eseri, zuen buruak oinazetzen dituzten kezka guztiak ahaztu eta artikulu hauetako bakoitzaren irakurketarekin hain bake handia ematen diguten mendietara bidaiatzera gonbidatzen zaituztet.\nBeraz, zenbaki honetaz nik beti egin dudan bezainbeste goza dezazuen eta, bere irakurketaren ondorioz egiten duzuen irteera bakoitzean, herri-esaera ezagunaren hitzak ahaztu ez ditzazuen espero dut: «Zaindu maite duzun hori».\nRuiz Rotaeche "Rota", Ivan\nPyrenaica 287 (2022)\nPyrenaica 286 (2022)\nPyrenaica 285 (2021)\nPyrenaica 284 (2021)\nPyrenaica 283 (2021)\nPyrenaica 282 (2021)\nPyrenaica 281 (2020)\nPyrenaica 280 (2020)\nPyrenaica 279 (2020)\nPyrenaica 278 (2020)\nArabako Mendizaleen Federazioa\nC/Julian Gaiarre 50 atzea\n944 598 102 contacto@pyrenaica.com\nastelehenetik asteazkenera (16:00-19:00)\nCopyright © Pyrenaica 2022\nONARTU Cookie aukerak\n_ga_D1E3QE0MQ2 2 years This cookie is installed by Google Analytics.


Aldatsa, baratza ekologikoa auzolanean – Irunero\nPosted on 2013(e)ko ekainak 4 2013(e)ko ekainak 3 by Pablo\nDuela bi urte pinudi batek elkortutako lursail batean Aldatsa Baratza sortu zuen irundar talde batek. “Baratza ekologikoa? Aisa damutuko zarete!”, entzun behar izan zioten bizilagunen bati. Gaur egun, elkarlanean eta autogestioan oinarritzen den kooperatibak dagoeneko 60 bazkide ditu eta 3.000 m2ko soroa lantzen du Meakan.\nDuela bi urte Aldatsa Baratza auto-hornikuntzarako kooperatiba sortu zen Irunen. Meakako Errotazar etxeko jabeek baliatzen ez zuten 5000 m2ko pinudi aldapatsu bat laja zieten eta, hala, arraiki lanari lotu zitzaizkion. Gustuko bidean, aldaparik ez goiburuari jarraiki agudo erdietsi dute lur emankorra.\nXabier Gaston bazkidearen esanetan, “nekazaritza-eredu iraunkor baten alde aritzen gara, genetikoki eraldatutako hazien, produktu kimikoen eta nekazal-toxikoen menperakuntzaz askea, eta ingurumenarekiko errespetua erakusten duena”.\nAldatsa Gipuzkoako autokontsumorako talde anitzen topagune den Basherri koordinakundeko kide da.\nGaur egun 60 lagun inguru dira Aldatsa Baratzean, eta dena denon artean kudeatzen dute.\nBilketa-banaketa larunbatero izaten da. Bi hilabetean behin txandaka, bazkide talde bati egokitzen zaio lan hau egitea. Barazkiak jaso eta Lakaxita gazte-txera eramaten dituzte saskitan. Astero 20 saski banatzen dira.\nBaratzaren eguneroko lanen bi arduradun daude. Auzolanak ere egiten dituzte, hilean behin, eta kooperatibaren bazkide guztiei zabaltzen zaie deia: simaurra zabaltzeko, ereiteko, belarra mozteko…\nHileko lehenengo larunbatean jantoki barazkizalea antolatzen dute Lakaxita gaztetxean, 8 euroren truke osasuntsu bazkaldu nahi duen orori irekia. Ekimen hau, aldi berean, diru poltsa pixka bat egiteko ere baliatzen dute.\nKooperatibaren bidez lor daitezkeen produktuak ez dira barazkietara mugatzen. Hainbat produktu ekologikoren eskari handiak egiteko baliatzen dute: baserriko oilaskoak, gazta, laranjak, arroz zuria, lekaleak, patatak…\nFreskoa eta osasungarria\n“Plazer bikoitza da barazki hauek jatea: alde batetik, zuk zeuk hazitakoak direlako, eta bestetik, jaten dituzun egunean bertan bilduak direlako”, dio Xabier Gastonek.\nEskarolak, marrubiak, porruak, tipulak, zerbak, erremolatxak, ilarrak… garaian garaikoa lantzea da filosofia. Bide guztia ez da, ordea, erraza izaten ari. Eneko Huarte eta Mikel Valero eguneroko lanaren arduradunek bi arerio nagusi dituzte: eguraldia eta bareak. “Bai, bareak uxatzeko garagardoa jartzen dugu botiletan, erakarri eta bertan itotzen baitira”, azaldu digu Enekok. “Halere, zaila da txikizioa ekiditea”.\nZailtasunak zailtasun, oso kontent daude lortutakoarekin. “Pentsa, duela bi urte baratza minimalista zirudien, lurra hain elkorra zen ezen landareak ez baitziren hazten. Bost urte behar omen dira horrelako lurra emankor bilakatzeko. Bada, guk bi urteren bueltan, hurbil gaude”.\nEgitasmoak aurrera darrai eta oraindik 2000 m2ko eremua dute luberritzeke.\nEkainaren 8an, AGROZOZKETA\nAgrozozketa zozketa bat da, bere boletu eta sariekin, baina bi salbuespen nabarmenekin: bata, boletuen zenbakiak lur zati ei dagozkiela, eta bestea, irabazleak baliatzea daukala, zer eta zaldi batek aurretik zatitutako lur sail batean sartu eta ordu erdira egindako gorotzak. Hots, kaka mokordoa jasotzen duen eremua da saritutakoa.\nZozketa 12etan Borda Txikin egingo da eta irabaziak, gastuak kenduta, kooperatibaren fun-tzionamendurako bideratuko dira.\nBi sari ere emango dira:\n1.a: Egonaldia Elgorriaga bainue-txean, afari bat bi pertsonentzat eta hainbat jaki.\n2.a: Egonaldi bat, afari bat eta hainbat jaki.


2klik, Egilea hemen Gernikako lobak\nEgilea: 2klikPage 1 of 6\nUrtero dator eta badoa Astrako sirena zaharraren soinu sarkorra. 83 urte geroago hor, gogora ekarriz ahaztu ezin duguna. Gogora ekarriz memoria tresna ezibestekoa dugula etorkizuna eraikitzeko. Gaurkoan Calzada…\nMoxal & Aitor Etxeberria – Promo\nBihar 1937ko apirilaren 26ko bonbardaketan zerutik erori zitzaigun sufrimendua izango dugu gogoan. Sinera hotsak geldiaraziko gaitu aurton ere, 4 minutuz gure balkoietan egingo diegu biktimei homenaldia. Aurtengo musika-emanaldirako,…


Bueltan ditugu gure betiko Barria eta Zuhatzako udalekuak, inoiz baino indartsuago – Artxandape Ikastola\nBi urte udalekuak izan gabe, bueltan ditugu. Aspaldi hasi zen Artxandape ikastolak, Barria eta Zuhatzako udalekuak antolatzen. Azkenean, aurten, ikasleen ia %80a animatu da abentura hau bizitzera, inoiz baino ume kopuru handiagoarekin. Barriara Ekainaren 22tik 25era LH 1., 2. eta 3. mailetako ikasleak joango dira. Zuhatzara, berriz, ekainaren 22tik 27ra LH 4., 5. eta 6. mailetako ikasleak.\nUdaleku hauen helburua, besteak beste, euskeraren erabilera sustatzea, ikasle harremanak hobetzea, autonomoak izaten ikastea, beldurrak gainditzea… dira. Horretarako, ekintza ezberdinak egingo ditugu: Ibilaldiak, eskulanak, jolasak, igerilekua…\nAurreko albisteaArtxandapeko X. Kirol Olinpiadak joko eta kirol giroz beteko du IkastolaHurrengo albisteaEkaina eta uztailerako eguneko udaleku eskaintza berrikuntzekin datorkigu aurten


Toti Martínez de Lezea, idazlea: "Prentsa arrosa baino nahiago dut Corín Tellado-ren nobelak irakurtzea" | Aldizkaria | EROSKI CONSUMER\nToti Martínez de Lezea, idazlea: "Prentsa arrosa baino nahiago dut Corín Tellado-ren nobelak irakurtzea"\nToti Martínez de Lezea (Gasteiz, 1949) idazlearen bizitza elkarrengandik arras urruti dauden bi gune geografikoren biran dabil: lan eta lo egiteko Bizkaiko Larrabetzu herri txikian du; Pekinen, berriz, alaba, suhia eta zazpi urteko iloba pertxenta eleanitza (euskaraz, arabieraz, ingelesez, espainieraz mintzatzen da eta txineraz ikasten ari da); teknologia berriei esker, umetxoa egunero ikusi eta berarekin solasean jarduten du. Bizitegi duen aspaldiko etxe dotorea betetzen duten argazki ugarietako batzuk erakustean harrotasun izpia agertzen da amonaren aurpegian, bere bestelako umeez (Espainiako milaka zaletuk irakurri eta irakurtzen dituzten hamabost eleberriez, alegia) aritzen denean baino ere gehiago.\nEz dut erreakzionatzen. Kritika onartu egiten dut berdinetik berdinera egin eta ene burua defendatzeko aukera ematen bazait. Kritikoa egiazko profesionala baldin bada, liburua irakurritakoan bere ikuspegia idazlearekin jorratzea da logikoena; halaz ere, oraino eragozpenik baldin badu, argitara azaltzea du bidea. Baina logikoa gauza bat da eta ohikoa beste bat. Ene eleberrietako bat historiaren ikuspegitik ez zela zehatza, zorrotza, esan didate niri Historia zer den ez dakiten pertsona batzuek, lasai asko esan ere, zorroztasunik eza non datzan adierazi gabe. Bestetik, historiagile batzuek ere kritikatu egin naute. Eleberri historikoari kritika asko egiten zaizkio, izan ere. Horiez gainera idazleak ditugu ("kideak", zerbait esatearren): horietako batzuek literatura egiten ez duzula diote, sortzen ez duzula.\nLiteratur mundu honetan sartu nintzenean sekulakoa iruditu zitzaidan. Neu irakurle izanik, liburu azalean ene izena agertzea... hara!, hodeian bizi izan nintzen, tarte batez. Hastapenean dena irribarre zen, ?amona hau?!? zioten baina, amonak gora egin ahala, irribarreak ezabatuz zihoazen. Ene lagun idazleak benetako adiskideak dira, asko ez diren arren, eta, bitxia bada ere, nik lantzen dudan generoan dihardute, literaturan berandu sartu dira, lehenago beste ogibide batean aritu dira, literaturan atsegin hutsez dabiltza.\nHaurrentzako telesaio batzuen gidoilari eta zuzendari izan zara. ?Kutxa ergela", zure ustez, liburuaren arerio al da?\nHortaz, liburua ez omen dago arriskutan...\nEzta "bihotzeko prentsa" bada ere?\nLagun batek dioenez, "literaturan egintza sakratu bakarra, irakurleak liburua erosi eta kutxan ordaintzea da". Konparazioak egiten hasita, futbolerako sarrera bat garestiagoa da liburua baino.\nSistema horrela da. Autorea da editorialeko lehengaia, merke-merkea, izan ere: ez Gizarte Segurantzarik, ez oporraldirik, ez erretirorik... eta saldu denetik urtebetera kobratzen du, saldutako aleen arabera. Autore batzuek milioi askoko aurrerakinak jasotzen dituzte eta, horrela, zerbait bermatua daukate. Hor ere tranpa dago, dena den: saldutakoak aurrerakin hori estaltzen ez badu, editorialak ez du autorea berriro kontratatuko.\nAlfaguara, Planeta edo sari "eskuzabal" horietako bat irabaztea gustatuko litzaizuke?\nHainbat sari-mota daude: batzuk autorearekin aurretiaz adostuak daude baina esklabo bihurtzen dute, autorea editorialaren ondasun bihurtzen dutelako eta, gehienetan, epe batez, editorial horrentzat idaztera behartzen dutelako. Bestetik "instituzional" dei ditzakegun sariak daude: horietako batzuk interesgarriak dira baina azpian, ezkutuan, itsaskia dabil? Nire ustez, sari garrantzitsu bakarra, zure liburuak irakurtzen dituen jendeak ematen dizuna da.


Valladolid - León linea - Adif - AV - Adif\nValladolid - Venta de Baños - Palencia - León linea\nGaztela eta Leongo Autonomia Erkidegoaren egituratze sozioekonomikoa laguntzea\nLinea hori martxan jartzeak esan nahi du Palentzia eta Leongo hiriburuak Espainiako abiadura handiaren mapan sartu direla. Gainera, Asturias (Leondik), Kantabria (Palentziatik) eta Burgos eta Euskal Herrirako (Venta de Baños-etik) loturak sustatuko ditu.\nHalaber, Gaztela eta Leongo Autonomia Erkidegoaren egituratze sozioekonomikoari laguntzen dio, eta Madrilen eta Leongo hiriburuaren arteko bidaia-denbora murrizten du.\nEuropako Inbertsio Bankua (EIB)\nEuropako Inbertsio Bankuak (EIB) abiadura handiko linea horren finantziazioan ere parte hartzen du.\nValladolid - Venta de Baños - Palencia - León konexio berria 2015eko irailaren 30ean jarri zen martxan. 166 km luze da, eta trenak 350 km/h-ko abiadura maximoan zirkulatzeko diseinatuta dago. Trenbidea zabalera estandarrean edo UIC (1.435 mm) du, eta korronte alternoan 2x25 kV 50 Hz-eko elektrifikazioa du, abiadura handiari dagokiona.\nBidaiarien eta salgaien trafikoa jasateko proiektatuta dago.\nTrazadura ez dago hain baldintzatua lurraren orografia malkartsua dela eta, Ipar-Ipar-mendebaldeko Korridoreko gainerako lineetan gertatzen den bezala.\nTunel bat (Peña Rayada, 1.998 m) eta tunel faltsu bat (Villamuriel de Cerrato, 350 m).\n48 biaduktu / pergola, beste maila bateko azpiegiturak gurutzatzeko. Oso luzeak dira Pisuerga ibaiaren (1.331 m) eta Esla ibaiaren (660 m) zubibideak edo Torneroseko (Leon) pergola (606 m luze).\nVilladako (Palentzia) linearen Mantentze-lanen basea.\nBeste azpiegitura aipagarri bat Venta de Baños-en triangelua da, Valladolid, Palentzia, Leon eta Burgosen arteko zuzeneko konexio guztiak ahalbidetuko dituena.\nLineak hiru zabalera-aldagailu ditu ibilbidean zehar: bat Villamurielen (Palentziako hegoaldean), Kantabriarako zirkulazioak Iberiar Penintsulako zabaleran jarraitu ahal izateko, eta beste bi Leongo geltokiaren inguruan, Asturias eta Galiziarako zirkulazioak Iberiar Penintsulako zabaleran jarraituko dutela bermatzeko.\nPisuerga ibaiaren gaineko biaduktua (1.331 m), Nudo Norte de Valladolid – Cabezón de Pisuerga tartean.\nPeña Rayada-ko tunela (1.998 m), Cabezón de Pisuerga-San Martín de Valvení (Valladolid) tartean.\nVenta de Baños-eko triangelua, Valladolid, Palentzia eta Burgosen arteko zuzeneko zirkulazio guztiak ahalbidetuko dituena.\nEsla ibaiaren gaineko bidezubia (660 m), Palanquinos – Onzonilla (Leon) tartean.\nPergola material motordun eta atoian eramateko etorkizuneko instalazioen gainean, eta Palentzia-Coruña (606 m) lineako bide bikoitza, Palanquinos-Onzonilla (Leon) tartean.\nVilladako linearen Mantentze-lanen basea (Palentzia).\nPalentziako geltokiaren egokitzapena\nEgokitzapena nasak erabat berritzera zuzendu da. Nasak handitu, berriro zolatu eta markesinaz hornitu dira. Gainera, irisgarritasuna hobetu da, eta egungo lurpeko pasabideari erantsitako igogailuak instalatuz konpondu da nasa zentralerako sarbidea.\nPalentziako geltokiaren konfigurazio berriak abiadura handiko bi bide ditu zabalera estandarrean edo UIC, bidaiarien eraikinetik hurbilen daudenak, eta zabalera konbentzionalean dauden bi bide.\nOnzonilla eta Leongo geltokiaren arteko sare konbentzionaleko bide bikoitza abiadura handian egokitzea, plataforma berritzea, gainegitura, elektrifikazioa eta segurtasun-instalazioak barne, eta bi zabalera-aldagailu eraikitzea. Gainera, bi bazterbide berri eraiki dira Leongo estazioan, zabalera estandarreko bi bidek (abiadura handikoak) eta zabalera iberikoko bi bidek osatua.\nSustapen Ministerioak eta Adif Abiadura Handa erakundeak benetako tren jasangarri baten garapena sustatzen dute, naturarekiko begirunea duena, eta trenbideen azpiegitura diseinatu, eraiki eta ustiatzean naturgune babestuak ahalik eta gehien errespetatzen dituena.\nIngurumen eraginaren adierazpena (IIA) betetzen dela zaintzeaz gain, ikuspegi orokor batetik balioesten dira obrak beren ingurunean zenbateraino integratzen diren eta horietan hartutako ingurumen neurrien eraginkortasuna.\nLinea berria eraikitzeak eragindako inpaktua txikitu nahi dute neurriek eta zeharkatuko dituen guneetako ekosistema zintzotasunez errespetatu nahi du, ikusizko-inpaktua, soinu-inpaktua eta paisaia-inpaktua txikituta.\nLuzeenak 1.331 m ditu.\nVillamuriel de Cerrato tunel faltsua (350 m)\nValladolid-Campo Grande, Palentzia eta León


Xabier Etxeberriarekin solasean | Hitzen uberan\n← IDAZLE HANDIUSTEKOEN ALUKERIAK\nIratxe Ormatza Imatz-en narrazioa: “Eginkizun” →\nProtagonista kanpoan bizi den euskaldun bat da…\nHori bai. Beharbada gauza batzuk bai. Kanpoan zaudenean konturatzen zara nola behartzen zaituen danak, atzerritar izateak. Hitz egiten duzunean beraien hizkuntzan adibidez, nola ez den zurean eta ez duzun berdin hitz egiten, lehenengo hitza esten duzun unetik sumatzen duzu haiek horretaz ohartzen direla. Gero daukazun itxurak ere markatzen du… Paralelismoak badaude bizitakoa eta idatzitakoaren artean, azken batean gu ere irla batean egon ginen bizitzen, ferry batean iritsi ginen… baina istorioa ez dut Irlandan kokatu, Danimarkan kokatu nahi nuen. Behin irakurri nuen artikulu bat Danimarka gaur egun Europako herrialderik arrazistenetako bat dela esaten zuena, harrituta geratu nintzen horrekin. Atzo irakurri nuen beste artikulu bat zeinean dioen Danimarkko eskuin muturreko alderdi batek proposatu duela atzerritar guztiak uharte batera eramatea. Horrelako gauzak Danimarkan ere gertatzen dira beraz, eta zoritxarrez gurean baita ere. Horri gehituta beti nahi izan nuela uharte txiki batean kokatu istorio bat, komunitate txiki eta itxi batean, Danimarkara eraman ninduen.\nBehin bakarrik sentitu nintzen benetan arrotz. Erresidentzia baimena lortzeko orduan elkarrizketa bat pasa behar izan nuen. Ni alabekin joan nintzen, alabak denak rubiak dira eta ni txikia eta morenoa. Aparte hartu ninduten eta interrogatorio benetan luzea egin zidaten. Gainera idazle bezala nihoan, autonomo gisa… momentu bakarra izan zen zeinean sentitu nintzen gaizki edo lupaz begiratua. Horren ostean erresidentzia txartela eman zidaten eta listo, gure esperientzia ona izan da, ez liburukoa bezalakoa.\nBerriro itzuliko balitz nobela beltza bat da funtsean. Nobela beltzetan oro har ez ohikoa den ezaugarri bat du zure protagonistak: guraso azaltzen da, haur baten zaintza lanetan… Topikoekin apurtzen du horrek?\nZaila dirudi belztasunarekin elkartzea horrelako gai bat…\nEz da kontzienteki egin dudan gauza bat. Interesatzen zitzaidan alaba bat edukitzea protagonistak. Egia esan ez dira ikusten genero honetako lanetan halakorik. Amerikanoek hard guy deitzen duten estereotipoekin, polizia izandako tipo gogor baina sentimental, alkoholarekin arazoak dauzkan estereotipo horrekin hautsi egiten du. Nahiz eta protagonistak alkoholarekin baduen arazoren bat…\n(Barreak) Niri ikaragarri gustatzen zait jazza. Inguruan musikari asko dauzkat, inbidia handia eman izan dit beti musika jotzen duen jendeak. Jazz musika asko gustatzen zait, idazten ari naizenean askotan jartzen dut anbiente bezala jazz musika edo musika klasikoa. Bestetik, genero beltzaren estereotipoarekin ondo zetorren zerbait zen, eta gainera pertsonaia honek loturaren bat izan behar zuen musikarekin, istorioan Danimarkara joan eta musika eskola batean eskatzen duelako lana… Jazz talde batean Europan zehar biran ibiltzea sinesgarria iruditu zitzaidan.\nBigarren partea akzioari lotuta dago, oso zinematografikoa iruditu zait: eszena labur asko dira, oso azkar kateatzen direnak… mundu zinematografikoa erreferentzia izan da zuretzat kasu honetan?\nMuntaketa aldetik beharbada bada nire libururik zinematografikoena. Azkenaldian bagabiltza anaia Martin eta biok Oier Aranzabal eta Iker Trebiñorekin gidoiak idazten pelikuletarako, eta horrez gain Martin eta biok komikietarako ere ibili gara lanean. Gidoigintzan sartu samarrak gaude azkenaldian, eta nik uste dut gidoigintzako mekanismo batzuk erabili ditudala. Azkenaldian ikasi ditudan gauza batzuk hor daude: erritmoa mantentzea, tentsioa sortzea, zer gertatuko den ez jakitea… Irakurtzen ari zarenean eszenak ikusten dituzu ia.\nGenero beltzari buruz ari garela, badirudi horren inguruan badela zaletasunik, eta baita sare bat ere, (h)ilbeltza ekimenarekin adibidez, horri loturik sortu den idazketa beka… Zu zeu beti izan zara zalea?\nBai. Lehen esaten zen, duela hogei bat urte ni idazten hasi nintzen garaian, ez zegoela liburu askorik genero horretan koka zitekeenik. Bazeuden Gotzon Garate bezalako idazleak, baina pixkanaka azaltzen joan ziren bestelakoak ere: Harkaitz Canoren Beluna jazz, Alberto Ladron Aranaren liburuak, (h)ilbeltza bera… Nik uste dut gaur egun badagoela idazle asko nobela beltza idazten duena. Irakurle mailan beti izan naiz zalea, Igelak euskaratutako Raymond Chandlerren liburuena adibidez; irakurtzea gustatzen zaidan genero bat da.\nAkaso falta dena da euskal literaturak ahots propio bat edukitzea nobela beltzaren testuinguruan? Hau da, generoko patroiak oso markatuak datozkigu eta errazena haiek errepikatzea da, baina beste herrialde batzuetan lortu dute nolabaiteko beren estilo propioa, Europa iparraldean kasu…\nSaiatu ginen hemengo argitaletxeetan mugitzen, eta ezezkoak jaso genituen. Orduan Angulemako jaialdira joan ginen, proiektua frantsesera itzuli genuen Martinek eta biok, hara bidali eta elkarrizketa batzuk lortu genituen argitaletxe batzuekin. Argitaletxe frantses batek baiezkoa eman zigun. Gero, probatzeagatik, ingelesera pasa genuen. Estatu Batuetako argitaletxe batek ere baiezkoa eman zigun, eskubide guztiak erosi eta gero frantsesezkoari salduko dizkio… Beraz Estatu Batuetan publikatuko da. Niri komikia beti gustatu izan zait, baina gidoien munduan bat-batean sartu ginen. Orain dagoeneko beste proiektu bat daukagu bideratua Estatu Batuetako beste argitaletxe batekin, eta beste hiru gidoi ere martxan ditugu. Orain gehiago ari gara gidoiak idazten, batez ere komikientzat, literatura baino. Aurten suertatu da Martinek poesia eta nik nobela publikatzea, baina komikigintzan gabiltza gehiago.


Zumeltzegiko dorrea, txantxikuen jatorria - Nafarberri\nHome Gazteluak Mendebaldeko Nafarroa Zumeltzegiko dorrea, txantxikuen jatorria\nZumeltzegiko dorrea, txantxikuen jatorria\nUnknown ordua: 15:04 Gazteluak, Mendebaldeko Nafarroa,\nBideo eta argazkien egilea: ©CC By: Laura Quelle\nOñatiarrak "txantxiku" bezala ezagunak dira gaur egun, baina nondik dator ezizen hau? Zumeltzegiko Dorrea Oñatiko udalerrian dagoen dorre bat da, gaur egun hotela dena. Bere buruzko lehen idatziak XV.mendekoak dira baina ez dago bere sorreraren inguruko informazio argirik. Idatzi hauek diotenarekin bat, dorrea babes eraikina izan zen eta herria babesteko eraiki zuten. Lehen mendeetan Oñatiko Kondeen bizitoki izan zen, hots, Guevara familiaren etxea izan zen eta garai honetatik dator "txantxikuak" ezizena. Istorioa ezagutu nahi?\nGazteluak, Mendebaldeko Nafarroa\nGazteluak Mendebaldeko Nafarroa


EAEko Parke Teknologikoen 35.urteurrena ospatzeko erakusketa Leioan - leihoa.info\n2021 July 17, Saturday 2021 July 18, Sunday adminLeioa, Sarrera\nLeioako Sabino Arana etorbidean erakusketa berezi dago atzotik aurrera, aire zabalean: bere 35. urteurrena dela eta irudi, azalpen-panel eta QR kodeen bidez Bizkaiko Parke Zientifiko eta Teknologikoaren (BPZT-PCTB) historia, ibilbidea eta egungo errealitatea azaltzen dituzten burdinazko, altzairuzko eta hormigoizko 10 monolito. Abanto-Zierbenan ikusgai egon den erakusketa abuztuaren 1era arte egongo da Leioan, Sabino Arana etorbidean, eta, ondoren, Bilbora, Deriora eta Zamudiora joango da.\nErakusketa atzo inauguratu zen Leioan, Itziar Epalza Euskal Autonomia Erkidegoko (EAE) Parke Teknologikoen Sareko zuzendari nagusia bertan zela, Iban Rodriguez herriko alkatearekin batera, beste agintari eta gonbidatu batzuen artean.\nLeioak, Derio-Zamudioko mugetatik kanpo Bizkaiko parkearen lehen hedapenaren egoitza delako hartzen du parte erakusketa ibiltari honetan, unibertsitate baten eta parke teknologiko baten arteko lankidetzaren esperientzia aitzindaria. Ekimen hori, BPZT-PCTBren kanpus anitzeko eredua, aitzindaria izan zen Estatuan. Ondoren, Estatuko beste parke teknologiko batzuek jarraitu zuten eredu bera. Gaur egun ekoizpen-sektorera bideratutako ikerketa-jarduerak biltzen eta unibertsitatearen eta enpresaren arteko harremanak sustatzen dituen egoitza bat hartzen du Leioako kanpusean.\nUPV/EHUk Leioan duen Parke Zientifikoak Basque Center for Climate Change (BC3) zentroaren egoitzaren lehenengo solairuan hasi zuen bere jarduera, eta gero beste hiru BERC gehitu zitzaizkion: Achucarro, BCAM eta Ikerbasque. Gainera, kanpus zientifikoak Animalien Bioteknologiako “María Goyri” zentroa, “Martina Casiano” Plataforma Teknologikoa, eta neurri batean Ikerketa Zientifikoen Kontseilu Gorenaren (CSIC) mende dagoen Biofisika Unitatea ditu.\nEpalzak adierazi duenez, erakusketa publiko honen bidez “Bizkaiko biztanle guztiei 35 urte bete dituen ibilbide arrakastatsua helarazi gura diegu. Eta aldi berean, parke teknologikoen funtsezko eginkizunari, egungo errealitateari eta ilusioz betetako etorkizunari buruzko mezua helarazi, talentua eta ezagutza batzen dituen eta oraina hobetzeko eta gizartearen etorkizuna sortzeko lan egiten den ingurunean”.\nIban Rodriguez Leioako alkateak Bizkaiko Parke Zientifiko eta Teknologikoaren ibilbidea ospatu zuen, eta, aldi berean, 2016an parkea UPV-EHUren ondoan udalerrian hedatzeak Leioarako izan zuen garrantzia azpimarratu zuen. “Leioako Parke Zientifikoa hazten ari bada ere, poz handia eman digu dagoeneko, eta ikerketa, berrikuntza eta ikaskuntza lana indartzen jarraituko duelakoan gaude”.\n“Ezagutu non sortzen den gure etorkizuna”\n‘Ezagutu non sortzen den gure etorkizuna’ lelopean, aire zabalean ikusteko diseinatutako erakusketa da, eta burdin forjatuz eta corten altzairuz egindako 10 monolito handi ditu. Bi aurpegietan Bizkaiko Parke Zientifiko eta Teknologikoaren 20 irudi ageri dira, azalpen-panel elebidunekin, eta mugikorraren bidez hainbat azalpenbideo eskuratzeko aukera ematen duen elementu interaktibo batekin batera (QR kodeak).\nSortuk bere kongresuari begirako Nazio Topaketa egin du Durangon